qundao/data-zh-poetry huggingface dataset:
端州杂诗
作者：钱澄之
朝代：明

去年此日困胡尘，望阙心惊异域人。死去可怜馀马革，生还何意识龙鳞！天时过岭常疑夏，官署无花漫号春。冠盖纷纷游宦乐，山川满目总伤神！庾岭军书昼夜飞，南昌无计解重围。孤城烽锁粮垂尽，间道人疏信渐稀！入对漫图方略上，请师空见节旄归！同谋反正功休叙，可识章门事日非！辇卫萧条国计虚，元勋迎驾意何如？度支空佩司农印，按部真埋御史车。吏职滥从军府署，人情求仕汉廷疏。阃权不肯兼中外，犹许朝班得内除。江右安危久不传，诸君高会庆新年！未知南粤将军贵，祗讶西园公子贤。卿士几人能入幕，朝廷何事可分权？东来相国休凭藉，激切弹文出散员。回首神京直北看，天隅数郡岂偏安！比闻政府频虚席，何事言官辄免冠？国法未严臣节见，朝廷多故圣恩宽。即今典制遵神祖，窃恐拘文此日难！近日中书诏已繁，词头更亵白麻尊。本朝相业惟调旨，寰海人心仰代言。天语简来偏足贵，温纶滥得岂为恩！莫因乱世多宽假，一字低昂国体存！圣度遥从仗外瞻，天颜春蔼正尊严。中兴政赖言官直，跋扈情销相国廉。最喜文华勤讲幄，早传慈寿罢垂帘。瞿公念主箴规切，握扇书成也不嫌。主恩浩荡等閒叨，谬厕儒冠拜赭袍。藩吏几人瞻北阙，朝班此日重西曹。乘时反正功非细，破格酬勋爵太高。发鬓莫矜臣节苦，苏卿雪窖总徒劳！忠贞部曲驻施州，跃马争衡堵相谋。江上势方成破竹，穴中斗忽起诸侯！三年百战城全弃，五路连营兵已收。湖北、湖南皆赤地，苍梧、象郡迥生愁！堵公亦是济艰材，曾抚荆南万马回。心恃旧恩兵可用，疑生诸将志先灰！檄援江右无时去，围困长沙竟不开！试听楚人中夜泣，招魂千里为谁哀！李公雅负中兴略，再出庾关功未成。猛气岂徒援与国，锐师何故挫坚城？降书狎至谋难测，战鼓相闻敌莫经！整暇不教防燕饮，底须沈醉虐儒生！乍丧元戎举国悲，军中留后早相推。即愁阃帅权旁落，岂虑天王政下移！诸将比肩轻节钺，同官属目拥旌麾。纷纷割据知难问，从此关门不用师！春王朔未出关门，喜见滇南使叩阍。请附心知天命在，乞封名仰圣朝尊！汉家故事须廷议，明主权宜有特恩。史记功臣多赐姓，何难破例与称藩！故人须鬓已非初，忧国图君志未舒。名动宫庭宜早避，官兼清要岂长居！也知宦热心原冷，莫使交亲迹渐疏！同是布衣君最遇，从容膴仕意何如？
端州杂诗·其一
作者：钱澄之
朝代：明
体裁：七言律诗

去年此日困胡尘，望阙心惊异域人。死去可怜馀马革，生还何意识龙鳞。天时过岭常疑夏，官署无花漫号春。冠盖纷纷游宦乐，山川满目总伤神。
端州杂诗·其一
作者：钱澄之
朝代：明

去年此日困胡尘，望阙心惊异域人。死去可怜馀马革，生还何意识龙鳞！天时过岭常疑夏，官署无花漫号春。冠盖纷纷游宦乐，山川满目总伤神！
端州杂诗·其七
作者：钱澄之
朝代：明
体裁：七言律诗

圣度遥从仗外瞻，天颜春蔼正尊严。中兴政赖言官直，跋扈情销相国廉。最喜文华勤讲幄，早传慈寿罢垂帘。瞿公念主箴规切，握扇书成也不嫌。
端州杂诗·其三
作者：钱澄之
朝代：明
体裁：七言律诗

辇卫萧条国计虚，元勋迎驾意何如。度支空佩司农印，按部真埋御史车。吏职滥从军府署，人情求仕汉廷疏。阃权不肯兼中外，犹许朝班得内除。
端州杂诗·其三
作者：钱澄之
朝代：明

辇卫萧条国计虚，元勋迎驾意何如？度支空佩司农印，按部真埋御史车。吏职滥从军府署，人情求仕汉廷疏。阃权不肯兼中外，犹许朝班得内除。
端州杂诗·其九
作者：钱澄之
朝代：明
体裁：七言律诗

忠贞部曲驻施州，跃马争衡堵相谋。江上势方成破竹，穴中斗忽起诸侯。三年百战城全弃，五路连营兵已收。湖北、湖南皆赤地，苍梧象郡迥生愁。
端州杂诗·其九
作者：钱澄之
朝代：明

忠贞部曲驻施州，跃马争衡堵相谋。江上势方成破竹，穴中斗忽起诸侯！三年百战城全弃，五路连营兵已收。湖北、湖南皆赤地，苍梧、象郡迥生愁！
端州杂诗·其二
作者：钱澄之
朝代：明
体裁：七言律诗

庾岭军书昼夜飞，南昌无计解重围。孤城烽锁粮垂尽，间道人疏信渐稀。入对漫图方略上，请师空见节旄归。同谋反正功休叙，可识章门事日非。
端州杂诗·其二
作者：钱澄之
朝代：明

庾岭军书昼夜飞，南昌无计解重围。孤城烽锁粮垂尽，间道人疏信渐稀！入对漫图方略上，请师空见节旄归！同谋反正功休叙，可识章门事日非！
端州杂诗·其五
作者：钱澄之
朝代：明
体裁：七言律诗

回首神京直北看，天隅数郡岂偏安。比闻政府频虚席，何事言官辄免冠。国法未严臣节见，朝廷多故圣恩宽。即今典制遵神祖，窃恐拘文此日难。
端州杂诗·其五
作者：钱澄之
朝代：明

回首神京直北看，天隅数郡岂偏安！比闻政府频虚席，何事言官辄免冠？国法未严臣节见，朝廷多故圣恩宽。即今典制遵神祖，窃恐拘文此日难！
端州杂诗·其八
作者：钱澄之
朝代：明

主恩浩荡等閒叨，谬厕儒冠拜赭袍。藩吏几人瞻北阙，朝班此日重西曹。乘时反正功非细，破格酬勋爵太高。发鬓莫矜臣节苦，苏卿雪窖总徒劳！
端州杂诗·其八
作者：钱澄之
朝代：明
体裁：七言律诗

主恩浩荡等閒叨，谬厕儒冠拜赭袍。藩吏几人瞻北阙，朝班此日重西曹。乘时反正功非细，破格酬勋爵太高。须鬓莫矜臣节苦，苏卿雪窖总徒劳。
端州杂诗·其六
作者：钱澄之
朝代：明
体裁：七言律诗

近日中书诏已繁，词头更亵白麻尊。本朝相业惟调旨，寰海人心仰代言。天语简来偏足贵，温纶滥得岂为恩。莫因乱世多宽假，一字低昂国体存。
端州杂诗·其六
作者：钱澄之
朝代：明

近日中书诏已繁，词头更亵白麻尊。本朝相业惟调旨，寰海人心仰代言。天语简来偏足贵，温纶滥得岂为恩！莫因乱世多宽假，一字低昂国体存！
端州杂诗·其十
作者：钱澄之
朝代：明
体裁：七言律诗

堵公亦是济艰材，曾抚荆南万马回。心恃旧恩兵可用，疑生诸将志先灰。檄援江右无时去，围困长沙竟不开。试听楚人中夜泣，招魂千里为谁哀。
端州杂诗·其十
作者：钱澄之
朝代：明

堵公亦是济艰材，曾抚荆南万马回。心恃旧恩兵可用，疑生诸将志先灰！檄援江右无时去，围困长沙竟不开！试听楚人中夜泣，招魂千里为谁哀！
端州杂诗·其十一
作者：钱澄之
朝代：明
体裁：七言律诗

李公雅负中兴略，再出庾关功未成。猛气岂徒援与国，锐师何故挫坚城。降书狎至谋难测，战鼓相闻敌莫轻。整暇不教防燕饮，底须沈醉虐儒生。
端州杂诗·其十一
作者：钱澄之
朝代：明

李公雅负中兴略，再出庾关功未成。猛气岂徒援与国，锐师何故挫坚城？降书狎至谋难测，战鼓相闻敌莫经！整暇不教防燕饮，底须沈醉虐儒生！
端州杂诗·其十三
作者：钱澄之
朝代：明
体裁：七言律诗

春王朔未出关门，喜见滇南使叩阍。请附心知天命在，乞封名仰圣朝尊。汉家故事须廷议，明主权宜有特恩。史记功臣多赐姓，何难破例与称藩。
端州杂诗·其十三
作者：钱澄之
朝代：明

春王朔未出关门，喜见滇南使叩阍。请附心知天命在，乞封名仰圣朝尊！汉家故事须廷议，明主权宜有特恩。史记功臣多赐姓，何难破例与称藩！
端州杂诗·其十二
作者：钱澄之
朝代：明
体裁：七言律诗

乍丧元戎举国悲，军中留后早相推。即愁阃帅权旁落，岂虑天王政下移。诸将比肩轻节钺，同官属目拥旌麾。纷纷割据知难问，从此关门不用师。
端州杂诗·其十二
作者：钱澄之
朝代：明

乍丧元戎举国悲，军中留后早相推。即愁阃帅权旁落，岂虑天王政下移！诸将比肩轻节钺，同官属目拥旌麾。纷纷割据知难问，从此关门不用师！
端州杂诗·其十四
作者：钱澄之
朝代：明
体裁：七言律诗

故人须鬓已非初，忧国图君志未舒。名动宫庭宜早避，官兼清要岂长居。也知宦热心原冷，莫使交亲迹渐疏。同是布衣君最遇，从容膴仕意何如。
端州杂诗·其十四
作者：钱澄之
朝代：明

故人须鬓已非初，忧国图君志未舒。名动宫庭宜早避，官兼清要岂长居！也知宦热心原冷，莫使交亲迹渐疏！同是布衣君最遇，从容膴仕意何如？
端州杂诗·其四
作者：钱澄之
朝代：明
体裁：七言律诗

江右安危久不传，诸君高会庆新年。未知南粤将军贵，祇讶西园公子贤。卿士几人能入幕，朝廷何事可分权。东来相国休凭藉，激切弹文出散员。
端州杂诗·其四
作者：钱澄之
朝代：明

江右安危久不传，诸君高会庆新年！未知南粤将军贵，祗讶西园公子贤。卿士几人能入幕，朝廷何事可分权？东来相国休凭藉，激切弹文出散员。
端州杂诗又十一首
作者：钱澄之
朝代：明

给事趋朝袖草雄，更生笔削果虚公。金吾奉主宜无过，中尉从龙信有功！多难未须增水火，一隅底用判西东！向来本触元勋忌，岂谓元勋志与同！相公再出辅吾君，捧诏趋朝亦太勤。老子未惭「长乐」号，大夫难悔美新文！露章谏议先时去，抗疏班行迥不闻。风节最称金给事，依违也畏李将军。霜严宪府凛难攀，大谏风裁更领班。便殿连朝求召对，敕书昨夜又封还。朝廷纵小名犹在，方镇徒强主未孱。底事髯公辞太戆，五千铁骑动龙颜！元戎杖钺已专征，约法南人禁举兵。乌合自难迎大敌，骁腾或可借虚声。冒封恩滥诛非罪，奉使官多撤有名。过岭尚书旌节弃，幸邀铜马脱馀生！浔州节帅最卑庸，遭际同膺大国封。坐拥旌旄凭跋扈，檄徵兵马正从容。中朝名爵真疑滥，蛮地徵求岂胜供！柳庆抚军新遇害，司刑无计问渠凶！中丞本意领中枢，诏抚忠贞拜命趋。祗虑兵烽穷岭峤，何图使节丧萑苻！驰驱未遂还朝志，沟渎轻捐报主躯！纵使宦途多异议，无端阴计岂宜诬！圣朝新政惜繁缨，主爵升沈迥未平！大抵远人宜重赏，纵然高位亦虚名。雄谈竟博乌台贵，黠竖能邀回寺清。独忆润州钱叔子，空穿芒屩粤中行！谏垣疏上争资格，阙下喧腾拥玉珂。郎署有才能对策，圣朝无地可开科。旧僚废籍徵皆遍，新进高班佔已多。也识帝心偏爱惜，榜中人尽可如何！荣名虚冒乱离间，变后除书尽可删！宫尹滥凭供俸窃，新恩屈就侍郎班。为要使节频颁诏，漫假旌麾岂出关！江右诸君承宠遍，故乡可听锦衣还？堵相临边未建勋，梧州矫诏册滇云。便宜本自朝廷赐，封事无难咫尺闻。谋启贼臣凭假借，使烦属国重纷纭！即今庙议何时决，圣主殷忧孰与分？督师失势在苍梧，败后犹防列镇图。赤地魂销千里恨，沧江客散一舟孤！戎机误国休轻诋，使相还朝岂易趋！莫怪言官封事激，中湘遗恸满天隅！
端州杂诗又十一首·其一
作者：钱澄之
朝代：明
体裁：七言律诗

给事趋朝袖草雄，更生笔削果虚公。金吾奉主宜无过，中尉从龙信有功。多难未须增水火，一隅底用判西东。向来本触元勋忌，岂谓元勋志与同。
端州杂诗又十一首·其一
作者：钱澄之
朝代：明

给事趋朝袖草雄，更生笔削果虚公。金吾奉主宜无过，中尉从龙信有功！多难未须增水火，一隅底用判西东！向来本触元勋忌，岂谓元勋志与同！
端州杂诗又十一首·其七
作者：钱澄之
朝代：明

圣朝新政惜繁缨，主爵升沈迥未平！大抵远人宜重赏，纵然高位亦虚名。雄谈竟博乌台贵，黠竖能邀回寺清。独忆润州钱叔子，空穿芒屩粤中行！
端州杂诗又十一首·其七
作者：钱澄之
朝代：明
体裁：七言律诗

圣朝新政惜繁缨，主爵升沉迥未平。大抵远人宜重赏，纵然高位亦虚名。雄谈竟博乌台贵，黠竖能邀冂寺清。独忆润州钱叔子，空穿芒屩粤中行。
端州杂诗又十一首·其三
作者：钱澄之
朝代：明
体裁：七言律诗

霜严宪府凛难攀，大谏风裁更领班。便殿连朝求召对，敕书昨夜又封还。朝廷纵小名犹在，方镇徒强主未孱。底事髯公辞太戆，五千铁骑动龙颜。
端州杂诗又十一首·其三
作者：钱澄之
朝代：明

霜严宪府凛难攀，大谏风裁更领班。便殿连朝求召对，敕书昨夜又封还。朝廷纵小名犹在，方镇徒强主未孱。底事髯公辞太戆，五千铁骑动龙颜！
端州杂诗又十一首·其九
作者：钱澄之
朝代：明
体裁：七言律诗

荣名虚冒乱离间，变后除书尽可删。宫尹滥凭供俸窃，新恩屈就侍郎班。为要使节频颁诏，漫假旌麾岂出关。江右诸君承宠遍，故乡可听锦衣还。
端州杂诗又十一首·其九
作者：钱澄之
朝代：明

荣名虚冒乱离间，变后除书尽可删！宫尹滥凭供俸窃，新恩屈就侍郎班。为要使节频颁诏，漫假旌麾岂出关！江右诸君承宠遍，故乡可听锦衣还？
端州杂诗又十一首·其二
作者：钱澄之
朝代：明
体裁：七言律诗

相公再出辅吾君，捧诏趋朝亦太勤。老子未惭「长乐」号，大夫难悔美新文。露章谏议先时去，抗疏班行迥不闻。风节最称金给事，依违也畏李将军。
端州杂诗又十一首·其二
作者：钱澄之
朝代：明

相公再出辅吾君，捧诏趋朝亦太勤。老子未惭「长乐」号，大夫难悔美新文！露章谏议先时去，抗疏班行迥不闻。风节最称金给事，依违也畏李将军。
端州杂诗又十一首·其五
作者：钱澄之
朝代：明
体裁：七言律诗

浔州节帅最卑庸，遭际同膺大国封。坐拥旌旄凭跋扈，檄征兵马正从容。中朝名爵真疑滥，蛮地徵求岂胜供。柳庆抚军新遇害，司刑无计问渠凶。
端州杂诗又十一首·其五
作者：钱澄之
朝代：明

浔州节帅最卑庸，遭际同膺大国封。坐拥旌旄凭跋扈，檄徵兵马正从容。中朝名爵真疑滥，蛮地徵求岂胜供！柳庆抚军新遇害，司刑无计问渠凶！
端州杂诗又十一首·其八
作者：钱澄之
朝代：明

谏垣疏上争资格，阙下喧腾拥玉珂。郎署有才能对策，圣朝无地可开科。旧僚废籍徵皆遍，新进高班佔已多。也识帝心偏爱惜，榜中人尽可如何！
端州杂诗又十一首·其八
作者：钱澄之
朝代：明
体裁：七言律诗

谏垣疏上争资格，阙下喧腾拥玉珂。郎署有才能对策，圣朝无地可开科。旧僚废籍徵皆遍，新进高班占已多。也识帝心偏爱惜，榜中人尽可如何。
端州杂诗又十一首·其六
作者：钱澄之
朝代：明
体裁：七言律诗

中丞本意领中枢，诏抚忠贞拜命趋。祇虑兵烽穷岭峤，何图使节丧萑苻。驰驱未遂还朝志，沟渎轻捐报主躯。纵使宦途多异议，无端阴计岂宜诬。
端州杂诗又十一首·其六
作者：钱澄之
朝代：明

中丞本意领中枢，诏抚忠贞拜命趋。祗虑兵烽穷岭峤，何图使节丧萑苻！驰驱未遂还朝志，沟渎轻捐报主躯！纵使宦途多异议，无端阴计岂宜诬！
端州杂诗又十一首·其十
作者：钱澄之
朝代：明
体裁：七言律诗

堵相临边未建勋，梧州矫诏册滇云。便宜本自朝廷赐，封事无难咫尺闻。谋启贼臣凭假借，使烦属国重纷纭。即今庙议何时决，圣主殷忧孰与分。
端州杂诗又十一首·其十
作者：钱澄之
朝代：明

堵相临边未建勋，梧州矫诏册滇云。便宜本自朝廷赐，封事无难咫尺闻。谋启贼臣凭假借，使烦属国重纷纭！即今庙议何时决，圣主殷忧孰与分？
端州杂诗又十一首·其十一
作者：钱澄之
朝代：明
体裁：七言律诗

督师失势在苍梧，败后犹防列镇图。赤地魂销千里恨，沧江客散一舟孤。戎机误国休轻诋，使相还朝岂易趋。莫怪言官封事激，中湘遗恸满天隅。
端州杂诗又十一首·其十一
作者：钱澄之
朝代：明

督师失势在苍梧，败后犹防列镇图。赤地魂销千里恨，沧江客散一舟孤！戎机误国休轻诋，使相还朝岂易趋！莫怪言官封事激，中湘遗恸满天隅！
端州杂诗又十一首·其四
作者：钱澄之
朝代：明
体裁：七言律诗

元戎仗钺已专征，约法南人禁举兵。乌合自难迎大敌，骁腾或可借虚声。冒封恩滥诛非罪，奉使官多撤有名。过岭尚书旌节弃，幸邀铜马脱馀生。
端州杂诗又十一首·其四
作者：钱澄之
朝代：明

元戎杖钺已专征，约法南人禁举兵。乌合自难迎大敌，骁腾或可借虚声。冒封恩滥诛非罪，奉使官多撤有名。过岭尚书旌节弃，幸邀铜马脱馀生！
端溪石砚歌
作者：钱澄之
朝代：明
体裁：古风

端州有石色皆紫，端州紫石砚盈市。入市买砚苦不佳，佳者旧坑今在水。前者尚书来搜坑，发兵障溪涸溪底。溪水玲珑赴岩深，此坑宛在深岩里。泅人没水舟然灰，腰斧穿岩及坑止。坑中扪石截如泥，精粗不辨谁者是。回身攀舷向灰掷，石被风僵兼火炙。琢出犹存火衲文，最佳乃是蕉叶白。点石取名献尚书，泅人出水浑搜索。即今尚书一门屠，壮士磨刀复谁惜。我闻此言自叹息，浪说鸲鹆眼能碧。我有歙砚亦非真，笔锋扫秃何曾释。只道端州砚易寻，那知满市屏风石。归来洗砚还著书，此砚虽粗书盈尺。
端溪石砚歌
作者：钱澄之
朝代：明

端州有石色皆紫，端州紫石砚盈市。入市买砚苦不佳，佳者旧坑今在水。前者尚书来搜坑，发兵障溪涸溪底。溪水玲珑赴岩深，此坑宛在深岩里。泅人没水舟然灰，腰斧穿岩及坑止。坑中扪石截如泥，精粗不辨谁者是。回身攀舷向灰掷，石被风僵兼火炙。琢出犹存火衲文，最佳乃是蕉叶白。点石取名献尚书，泅人出水浑搜索。即今尚书一门屠，壮士磨刀复谁惜！我闻此言自叹息，浪说鸲鹆眼能碧。我有歙砚亦非真，笔锋扫秃何曾释。只道端州砚易寻，那知满市屏风石！归来洗砚还著书，此砚虽粗书盈尺。
竹叶亭示姚绥仲
作者：钱澄之
朝代：明
体裁：七言律诗

小院虚亭万竹环，客来杯酌未全悭。林中把臂通三世，坐上挥毫又一班。酒伴久无嵇阮辈，交情合在纪群间。新诗吟去争倾倒，肯放文心白昼閒。
竹成
作者：钱澄之
朝代：明
体裁：七言律诗

我来犊角未全生，一雨才窥数寸萌。朝省地潮滋壤晕，夕看露颗上梢行。携筇量记过墙节，撑石起闻出土声。昨在九峰经宿返，亭亭早见万竿成。
答异三问五十年前事
作者：钱澄之
朝代：明
体裁：五言律诗

伊昔先朝盛，良宵两度过。石宽人占早，月上客来多。笛响通场定，山空一妓歌。分班轮喝采，谁问夜如何。
答栖霞竺庵禅师
作者：钱澄之
朝代：明
体裁：七言律诗

曾到黄龙空手还，馀生得意酒杯间。细看妄想宁宜灭，自信狂言不可删。佛法忘来随处见，南华读罢此身閒。导师惜我频垂示，却怪顽夫老更顽。
答石潮禅师见赠
作者：钱澄之
朝代：明
体裁：七言律诗

天界堂头老导师，别峰未见已相知。敢开大口争谈法，或有微言杂在诗。易学偶于穷处悟，禅心时向醉中窥。谬劳佳句深锥劄，其奈凡情不肯疑。
索饮方季重
作者：钱澄之
朝代：明
体裁：五言律诗

怀抱秋来恶，那堪曲糵疏。上床眠不著，即事闷难除。表弟能藏酒，阿咸数起予。倚渠谋一醉，于汝意何如。
紫参渡
作者：钱澄之
朝代：明
体裁：古风

日落行人稀，村墟指烟缕。风吹甘蔗林，飒然暮来雨。临流不肯渡，榜人骄如虎。自言并州儿，远戍甘摇橹。嗟予久憔悴，微服杂商估。所恃辞气卑，幸不逢其怒。渡江首重回，遥听雩都鼓。
紫芝亭遇雨不得下
作者：钱澄之
朝代：明
体裁：七言绝句

乍上孤亭眼未开，狂飙卷雨四山来。楼头僧出遥招手，观面无由接引回。
紫骝马
作者：钱澄之
朝代：明
体裁：五言律诗

蹀躞紫骝马，金鞍七宝鞭。影摇芳草渡，嘶散绿杨烟。白日虚千里，青春媚少年。若令随李广，瀚海直穷边。
纪哀·其一
作者：钱澄之
朝代：明
体裁：古风

蟋蟀唧四壁，孤飙耿帷灯。揽衣喟然作，拊筵百感增。奄忽弃我去，倏已变炎蒸。时序容易换，长卧竟不兴。精灵果有无，梦路难为凭。幽明叫不彻，所隔当几层。欲诉非一词，哀恨填胸膺。
纪哀·其三
作者：钱澄之
朝代：明
体裁：古风

大母近九旬，吾亲犹孺慕。垂老足精神，寿徵无不具。讽诵夜明眸，登陟朝健步。时逐少年游，啸歌尝达曙。谓当保百龄，懵然昧喜惧。一去如春寒，坐令菽水误。平生未竭心，此恨向谁诉。
纪哀·其二
作者：钱澄之
朝代：明
体裁：古风

遗书不可披，展卷泪沾席。笔墨粲神明，丹黄焕手泽。在昔读书兴，所爱深秋夕。危坐静无声，拂志时叹息。如何秋风至，短檠墙角掷。年年寒蛩音，依旧啼墙隙。
纪哀·其五
作者：钱澄之
朝代：明
体裁：古风

老妪夜上关，老马系庭槐。故园竹间路，久未负手来。稚子放学归，到门情徘徊。忽见当阶兰，犹是亲斸栽。几案平生罗，怅如出未回。哭向秋窗前，去去不可开。
纪哀·其六
作者：钱澄之
朝代：明
体裁：古风

新月渐扬辉，风气日佳胜。昔人此时候，孤筇有馀兴。茅斋夜上关，籁止发僧磬。萧萧月下来，独倚檐际听。叩竹赋新诗，高吟山谷应。苍苔久不行，壁间草犹剩。
纪哀·其四
作者：钱澄之
朝代：明
体裁：古风

丧乱事奔走，膝下罕能依。旧春在江南，正月下赤矶。微雨劝我住，决去与亲违。五月亦东来，憔悴尘满衣。坐卧清溪楼，授餐常苦饥。秋风理旋棹，如何不随归。昏黑送行舟，有泪制不挥。匹马返郭门，回望烟雨霏。昔人重承欢，伤哉事事非。
纪哀又二首·其一
作者：钱澄之
朝代：明
体裁：古风

哲人委大化，音响还冥冥。举国悲文献，儒者悼典型。在昔侍讲席，每为游宴停。所恃亲百年，朝夕常得聆。今抱疑与难，谁复解我听。触义欲起问，慨然思趋庭。虚斋怅寂寞，一号弃遗经。
纪哀又二首·其二
作者：钱澄之
朝代：明
体裁：古风

迩岁遭丧乱，先事挈家避。出门四顾瞻，苦受弱小累。鸾乡夜防偷，洲渚孥分寄。年年渡江楫，风波吁可悸。年年逆旅门，雨雪无乾地。可怜强自排，苦吟或微醉。欲卜秦淮居，贫乏不能遂。局蹐终馀龄，负尽平生志。
纪梦
作者：钱澄之
朝代：明
体裁：七言律诗

万里松楸逼岁情，频宵入梦迥心惊。谢恩亲办春曹服，入彀兄觇仙榜名。胪唱果输元辅荐，宫衣不赐庶常荣。鬼神预报非无故，应识天庭拱圣明。
纳凉
作者：钱澄之
朝代：明
体裁：古风

村头富筼筜，村尾罗灌木。荫密昼长暗，树杂冬犹绿。上有百年藤，开花结重幄。下有千尺溪，跳沫喷珠玉。盛夏炎威张，小憩凉猋续。解衣踞盘石，临水垂双足。是时日方中，凛焉饥肤粟。薄暮长歌回，有暑不知酷。
纵目
作者：钱澄之
朝代：明
体裁：五言律诗

清秋閒纵目，时复过东皋。潮上溪流转，江明水面高。远帆疑不动，深夜似闻号。小艇乘风进，舟人岂用操。
经临安入馀杭即景
作者：钱澄之
朝代：明
体裁：五言律诗

山路缘溪折，经过是故乡。土风存古意，霸业忆先王。野老拦街弈，村姬对客妆。水清沙见底，已识近馀杭。
经丹阳口号
作者：钱澄之
朝代：明
体裁：七言律诗

驿路通衢此最烦，舟车祇在县东门。马驰桥坏危犹过，缆绕城回锯有痕。席帽客来舆价涌，夜航人到主家喧。僮奴怪汝偏经惯，买饭输钱总不论。
绝句十首·其一
作者：钱澄之
朝代：明
体裁：七言绝句

又是人间七七来，小窗缄后未曾开。常年作客经时久，不见原船家报回。
绝句十首·其七
作者：钱澄之
朝代：明
体裁：七言绝句

春来尺牍稿还遗，但是交情遍作辞。犹似昔年吴越去，临行一一别亲知。
绝句十首·其三
作者：钱澄之
朝代：明
体裁：七言绝句

双树阴深古道边，每来下马候来船。山门共坐老僧泣，不听铃声已半年。
绝句十首·其九
作者：钱澄之
朝代：明
体裁：七言绝句

一春行药咏诗频，入夏支离诗更新。险韵和成三四首，看来何处是陈人。
绝句十首·其二
作者：钱澄之
朝代：明
体裁：七言绝句

深谈每忆接高贤，无可谈人兴索然。断黑便呼消夜酒，醉行几步上床眠。
绝句十首·其五
作者：钱澄之
朝代：明
体裁：七言绝句

每侍征鞍向北行，扬鞭到处指山名。马蹄声近僧徒识，争出临溪拱手迎。
绝句十首·其八
作者：钱澄之
朝代：明
体裁：七言绝句

长书寄向石头城，笑说而今是远行。怪得开书人不信，精神满幅字如生。
绝句十首·其六
作者：钱澄之
朝代：明
体裁：七言绝句

触目兴悲祇自知，峡山一路惯追随。流泉到处声如咽，想见垂鞭饮马时。
绝句十首·其十
作者：钱澄之
朝代：明
体裁：七言绝句

永夜呕思直达晨，旁人相戒太伤神。如何放下随回首，又向来生种夙因。
绝句十首·其四
作者：钱澄之
朝代：明
体裁：七言绝句

桑榆杂树夹堤笼，来往长河此路通。常忆夜归乘款段，萧萧孤影月明中。
续哀
作者：钱澄之
朝代：明

三年两遇难，时势岂全非！文物从今盛，坚贞自古稀。几人辞马革，何处问乌衣？血碧江南草，离离未可归！节义云间盛，陈登志更悲。九旬存大母，五世得孤儿！意气同人尽，株连一死迟。虏廷无血溅，长啸逐鸱夷。惆怅阊门路，鸡林手泽新。不容汉处士，宁禁宋遗民！道在乱离见，交从钩党亲。可知名义重，还是旧同人！昔岁疁城破，君家死丧多。此心终不改，天意欲如何！道貌冰壶映，佳儿玉树罗。一时摧折尽，回首剧悲歌！抗节钱塘令，湔衣血尚红。宁知三载后，又著一门忠！阖室容张俭，谁人释孔融！夜台应不恨，吾道泣何穷！泉明闻又殒，不愧裹尸亲。竟死忠臣绝，争传孝子真。从容公就义，激烈尔成仁！坐笑求生者，空劳涕泪频。孺子渥洼种，早龄特好奇。论年刑可免，取义死妨迟！笑改夏侯色，羞称潘岳诗！考功讵不祀，应有腹孤遗。入暮刘公干，元戎奉指挥。帐中机不密，海上约偏违！祗怪人谋失，谁言天意非！君看吴地败，江岭已全归。
续哀·其一
作者：钱澄之
朝代：明
体裁：五言律诗

三年两遇难，时势岂全非。文物从今盛，坚贞自古稀。几人辞马革，何处问乌衣。血碧江南草，离离未可归。
续哀·其一
作者：钱澄之
朝代：明

三年两遇难，时势岂全非！文物从今盛，坚贞自古稀。几人辞马革，何处问乌衣？血碧江南草，离离未可归！
续哀·其七
作者：钱澄之
朝代：明
体裁：五言律诗

孺子渥洼种，早龄特好奇。论年刑可免，取义死妨迟。笑改夏侯色，羞称潘岳诗。考功讵不祀，应有腹孤遗。
续哀·其七
作者：钱澄之
朝代：明

孺子渥洼种，早龄特好奇。论年刑可免，取义死妨迟！笑改夏侯色，羞称潘岳诗！考功讵不祀，应有腹孤遗。
续哀·其三
作者：钱澄之
朝代：明
体裁：五言律诗

惆怅阊门路，鸡林手泽新。不容汉处士，宁禁宋遗民。道在乱离见，交从钩党亲。可知名义重，还是旧同人。
续哀·其三
作者：钱澄之
朝代：明

惆怅阊门路，鸡林手泽新。不容汉处士，宁禁宋遗民！道在乱离见，交从钩党亲。可知名义重，还是旧同人！
续哀·其二
作者：钱澄之
朝代：明
体裁：五言律诗

节义云间盛，陈登志更悲。九旬存大母，五世得孤儿。意气同人尽，株连一死迟。虏廷无血溅，长啸逐鸱夷。
续哀·其二
作者：钱澄之
朝代：明

节义云间盛，陈登志更悲。九旬存大母，五世得孤儿！意气同人尽，株连一死迟。虏廷无血溅，长啸逐鸱夷。
续哀·其五
作者：钱澄之
朝代：明
体裁：五言律诗

抗节钱塘令，湔衣血尚红。宁知三载后，又著一门忠。阖室容张俭，谁人释孔融。夜台应不恨，吾道泣何穷。
续哀·其五
作者：钱澄之
朝代：明

抗节钱塘令，湔衣血尚红。宁知三载后，又著一门忠！阖室容张俭，谁人释孔融！夜台应不恨，吾道泣何穷！
续哀·其八
作者：钱澄之
朝代：明
体裁：五言律诗

入幕刘公干，元戎奉指挥。帐中机不密，海上约偏违。祇怪人谋失，谁言天意非。君看吴地败，江岭已全归。
续哀·其八
作者：钱澄之
朝代：明

入暮刘公干，元戎奉指挥。帐中机不密，海上约偏违！祗怪人谋失，谁言天意非！君看吴地败，江岭已全归。
续哀·其六
作者：钱澄之
朝代：明
体裁：五言律诗

泉明闻又殒，不愧裹尸亲。竟死忠臣绝，争传孝子真。从容公就义，激烈尔成仁。坐笑求生者，空劳涕泪频。
续哀·其六
作者：钱澄之
朝代：明

泉明闻又殒，不愧裹尸亲。竟死忠臣绝，争传孝子真。从容公就义，激烈尔成仁！坐笑求生者，空劳涕泪频。
续哀·其四
作者：钱澄之
朝代：明
体裁：五言律诗

昔岁疁城破，君家死丧多。此心终不改，天意欲如何。道貌冰壶映，佳儿玉树罗。一时摧折尽，回首剧悲歌。
续哀·其四
作者：钱澄之
朝代：明

昔岁疁城破，君家死丧多。此心终不改，天意欲如何！道貌冰壶映，佳儿玉树罗。一时摧折尽，回首剧悲歌！
绿林豪
作者：钱澄之
朝代：明
体裁：古风

江头来往绿林豪，弓箭在手刀在腰。门里劫商门外坐，捕捉公人当面过。杀人打货上船行，人人知是食粮兵。箭簳分明记名姓，官府朦胧不许问。君不见西家被劫报官知，合门拷掠血淋漓。
罗氏溪上馆
作者：钱澄之
朝代：明
体裁：七言律诗

高馆新开溪上头，我来无渡自拿舟。洗开石色当轩出，砌就泉声绕屋流。隔水童归呼送酒，戏荷鱼动欲垂钩。知君课子心殊切，为听谈经日再游。
置买湖庄述怀·其一
作者：钱澄之
朝代：明
体裁：七言律诗

南游馀得百金装，为买湖田十亩庄。叱犊怕伤穿洫藕，祀蚕且护绕堤桑。拟开堂户通临水，更浚沟渠免筑墙。屈指树阴难得大，几时万绿映窗凉。
置买湖庄述怀·其七
作者：钱澄之
朝代：明
体裁：七言律诗

山一卷多水一湾，居然称水亦称山。惟求树密常相覆，那得潮来竟不还。蔬圃勤浇僮稚便，瓜棚独坐老人閒。编篱隔水通桥过，总设柴门可要关。
置买湖庄述怀·其三
作者：钱澄之
朝代：明
体裁：七言律诗

江潮春涨逐村流，孤屿微茫一点浮。履亩自分高下种，当门閒阅往来舟。新荷拂水清三夏，早稻登场闹一秋。独有寒冬稍萧索，梅花须种满山头。
置买湖庄述怀·其二
作者：钱澄之
朝代：明
体裁：七言律诗

共笑平生生计疏，于今端合老樵渔。撑船自趁侵禾鸭，倚杖閒观啮草鱼。招隐岂无高士至，为邻或有酒人居。年来久废床头易，只看农家种植书。
置买湖庄述怀·其五
作者：钱澄之
朝代：明
体裁：七言律诗

湖外山阿万树遮，寻山只用一舟拿。缘坡瘦地应宜竹，到顶荒崖可种茶。地僻惟存樵子径，林深合有老僧家。何时供佛三间阁，遥指湖心看藕花。
置买湖庄述怀·其八
作者：钱澄之
朝代：明
体裁：七言律诗

馀生已分老家园，卜筑湖中祇避喧。每听恶声悲独子，更怜古道有诸孙。课耕半是为牛马，摆俗应需了嫁婚。闻道清溪深可隐，几时南渡别成村。
置买湖庄述怀·其六
作者：钱澄之
朝代：明
体裁：七言律诗

吾家世业此江边，说起生涯亦可怜。菱芡过冬皆是饭，鸡豚入市即为钱。霜前捕蟹愁无炬，潮落关鱼祇办船。活计算来通不乏，何须沃壤更求田。
置买湖庄述怀·其四
作者：钱澄之
朝代：明
体裁：七言律诗

篱边柳外万芙蓉，尽是江南远近峰。丘壑性灵原自富，烟云眼界亦全供。可知岁月閒才算，真觉交游老渐慵。归隐即今休恨晚，种山犹拟十围松。
羊城口号三首·其一
作者：钱澄之
朝代：明
体裁：七言绝句

都尉初降意可原，留身为报汉家恩。三年更向穹庐拜，腐史何颜再讼冤。
羊城口号三首·其三
作者：钱澄之
朝代：明
体裁：七言绝句

辫发毡裘汉大僚，趋跄毳幕候天骄。牙前叩首胡文蔚，自诉无名染伪朝。
羊城口号三首·其二
作者：钱澄之
朝代：明
体裁：七言绝句

春卿父子早逃荣，苦忆还乡滞未行。一夜呼天齐额手，北来兵破广州城。
羊城看曹匡石口号
作者：钱澄之
朝代：明
体裁：七言绝句

见说全家虎口回，冲波冒雨为君来。啸歌减尽平生兴，中夜吞声酒一杯。
翠云峰初度
作者：钱澄之
朝代：明
体裁：古风

兵过关路绝，穷栖僧刹古。老树焚再生，岩花落更吐。寂寥初度辰，廉纤经旬雨。霏殿暗龛灯，侵廊哑信鼓。稽首礼空王，我生是谁主。今晨三十七，所历遍诸苦。身名虽未亏，死丧竟何补。幸际天日开，春王朔再睹。从此得归欤，黄帽归净土。
翠云峰初度
作者：钱澄之
朝代：明

兵过关路绝，穷栖僧刹古。老树焚再生，岩花落更吐。寂寥初度辰，廉纤经旬雨。霏殿暗龛灯，侵廊哑信鼓。稽首礼空王，我生是谁主？今晨三十七，所历遍诸苦。身名虽未亏，死丧竟何补！幸际天日开，春王朔再睹。从此得归欤，黄帽归净土。
老去
作者：钱澄之
朝代：明
体裁：五言律诗

老去书难读，终年手一经。农忙閒坐寐，僧倦放参醒。畬火无端著，柴门忽自扃。此中饶得趣，欲说与谁听。
老梅行示二何生
作者：钱澄之
朝代：明
体裁：古风

墙头老梅渐欹斜，高柯半死留槎枒。枝条即存生意少，天阴惨澹寒无花。堂上书生头半白，巡檐不语空咨嗟。西园古树昔所见，突兀朽株馀一片。岁晚椿枯著枝短，孤花点点缀如霰。可怜此树正芳菲，冷蕊疏枝复谁羡。此树花发照江湄，澹月浓星相映奇。半夜草堂窗欲晓，东风吹拆白离离。三十年来竟寂莫，偃蹇西园同朽姿。何生相遇苦不早，乘兴看花花已老。芒鞋深雪不知寒，凭轩惆怅当年好。冬已尽矣春将回，溪边树树足徘徊。请看老梅花渐少，为语东君努力及时开。
老狐行
作者：钱澄之
朝代：明
体裁：古风

君不闻书生问难董江都，一语识破化老狐。书生入京见天子，殿前雄辨折群儒。天子非常赐恩礼，公然白昼摇簪裾。天地翻覆狐不死，还窃虎威欺乡里。啼笑直假髑髅面，变化终存爇火尾。出入虎前狐后随，逢人辟易夸且悲。虎欲啮人避不得，贤豪免者吾所为。贤豪之死亦有命，老狐此言胡足信。不闻天下无狐乡，天公直遣虎啮尽。我遇此狐雪白须，头摇手战儿童扶。当年曾受人主敕，至今不怕天师符。共言佛法魑魅惧，老狐偏在佛堂住。口中持咒手书经，维陀大杵驱不去。自说长斋四十年，祖师堂内久参禅。明眼老僧休道破，南来佛法许狐传。老僧传法心最苦，祇图此物能伏虎。狐张虎势作虎声，时时吼令合山惊。君不见老僧法被老狐灭，师徒无声眼滴血。
老驴行
作者：钱澄之
朝代：明
体裁：古风

老翁住山出无车，来往惟乘长耳驴。往昔为驴今为蹇，村前村后去不远。远去十里辄伤蹄，有时天阴陷在泥。即今收放复谁管，驴耳虽长尾渐短。夜半槽边闻驴鸣，谁其起者白头兄。可怜驴老为人弃，独有老兄把火喂。老兄喂驴不自骑，与儿骑去嫌驴迟。驴归迟兮兄起早，牵在雨中食细草。
胡星卿六十寿诗·其一
作者：钱澄之
朝代：明
体裁：七言律诗

勋戚飘零遍两京，君家兄弟最知名。侠肠世已倾难弟，雅量吾尤醉老兄。陵屋分多须别搆，墓田租少欲躬耕。郭门踪迹多年断，不见羊驼满帝城。
胡星卿六十寿诗·其三
作者：钱澄之
朝代：明
体裁：七言律诗

五柳成阴菊有花，柴门置酒旁江涯。青山满目人空老，白法穷年鬓未华。户外草盈高士屦，溪边邻指故侯家。祝君拟荐安期枣，岂胜东陵五色瓜。
胡星卿六十寿诗·其二
作者：钱澄之
朝代：明
体裁：七言律诗

公主坟边课婢锄，先生生计未全疏。朝应庄户看分菜，夜叩渔家约打鱼。吟到板桥潮落处，醉闻江岸雁来初。纸窗灯火茅檐里，坐听儿孙读父书。
胡星卿茅屋歌
作者：钱澄之
朝代：明
体裁：古风

白鹭洲接大江濆，牧马儿来动成群。先生避世何处去，合家住近公主坟。茅屋三间倚坟脚，门户欹斜草绳缚。篱外时闻樵妇喧，树下每有渔船泊。先生田无一石租，糊口祇赖青囊书。春深妇子竞锄菜，水落弟兄公养鱼。可怜茅屋多年破，五柳阴中留客坐。风雨淹旬不出门，先生高卧举家饿。先生本是公主孙，当年驸马最承恩。驯象门西起府第，至今基址宛然存。府基荒去坟园冷，细竹寒花空满岭。洗菜犹传金水桥，灌畦争汲琉璃井。东川战功晚始酬，驸马还蒙少主优。靖难师来家已破，子孙旋失东川侯。夺爵犹加主国号，上书乞恩无不报。下降闻在高帝年，问安尚睹英宗诏。诏书累朝墨有光，龙笺宝篆枕中藏。主家法物一朝尽，朴素惟留驸马床。驸马之床朴如此，想见国初俗不侈。当时赐出椒房宫，如今锁在茅屋里。茅屋相看几度春，终年抱膝不知贫。叩门半是先朝爵，失路时怜帝室亲。先朝帝室复谁在，茅屋栖迟人勿怪。君不见开平王后怀远侯，妻子负薪身种菜。
胡枋·其一
作者：钱澄之
朝代：明
体裁：五言律诗

此村风近古，逋客偶潜踪。多士能雄饮，居人半老农。鸡肥开栅放，米熟隔溪舂。莫怨徵输急，军需今始供。
胡枋·其三
作者：钱澄之
朝代：明
体裁：五言律诗

客愁兼岁暮，去住一身遥。盐米通官路，市廛集小桥。焚香占国运，倚杖讯风谣。春事山中早，梅花已渐飘。
胡枋·其二
作者：钱澄之
朝代：明
体裁：五言律诗

地僻兵声远，村中好事多。人家善酿酒，山寨早收禾。倦看邻翁奕，醉闻蛮女歌。年华浑易度，莫说有干戈。
胡枋·其五
作者：钱澄之
朝代：明
体裁：五言律诗

避地劳贤主，为佣混岁华。问舂悲井臼，当饭忆鱼虾。年鼓村村急，神巫夜夜哗。兴来时索饮，只到两三家。
胡枋·其四
作者：钱澄之
朝代：明
体裁：五言律诗

山深霜后暖，病起识衣单。乡市过朝散，人烟向夕团。商通多抱布，客至免呼冠。又值连宵雨，香菇得饱餐。
腊月望前一夕同曾青藜访孙易公围炉看雪限韵·其一
作者：钱澄之
朝代：明
体裁：五言律诗

昏暮集微雪，杖藜兴偶乘。舞空才著瓦，驱冷欲侵灯。长夜客难过，深杯老不胜。拥炉看汝饮，帘外正飞腾。
腊月望前一夕同曾青藜访孙易公围炉看雪限韵·其二
作者：钱澄之
朝代：明
体裁：五言律诗

好客推孙楚，况逢点也狂。萍踪粘白下，花信逼青阳。得雪销冬热，闻雷怕岁荒。穷途馀老友，且莫判行藏。
自丹阳返白门早行三首·其一
作者：钱澄之
朝代：明
体裁：五言律诗

严城朝雾隐，逐伴过丹阳。船活潮来水，桥残马去霜。圉儿喧北驮，阿姊闹吴航。自笑白头叟，冲寒底事忙。
自丹阳返白门早行三首·其三
作者：钱澄之
朝代：明
体裁：五言律诗

辛苦华阳路，多从梦里行。门开明店火，路黑逐蹄声。驴歇一宵健，裘添向晓轻。漫嗟山雾重，且喜得冬晴。
自丹阳返白门早行三首·其二
作者：钱澄之
朝代：明
体裁：五言律诗

孔道通吴会，沿溪石路赊。危堤迟驿骑，野阪走征车。健妇钱工数，舆人酒暗加。村村场打稻，几斛到农家。
自合肥至怀远连日阴雨泥泞驴背杂述自遣·其一
作者：钱澄之
朝代：明
体裁：七言律诗

江北萧条客路孤，雨馀瀼滑倍崎岖。窞深没膝埋长耳，泥溅过头塑小奴。杨柳叶悭青寂莫，野棠花贱白模糊。夜投一宿难求榻，乱稿承毡就地铺。
自合肥至怀远连日阴雨泥泞驴背杂述自遣·其七
作者：钱澄之
朝代：明
体裁：七言律诗

禹庙荆山最上头，两山却立让淮流。烟稀隔岸孤城晚，渡阔沿堤万柳稠。县吏晏安无过驿，居民生活赖通舟。开平殁后传封邑，回首青门泣故侯。
自合肥至怀远连日阴雨泥泞驴背杂述自遣·其三
作者：钱澄之
朝代：明
体裁：七言律诗

春郊一带草田荒，牛粪家家墁短墙。村市款兵翁大胆，店门饵客妇时妆。煎茶得水愁泥浊，佐饭无蔬说韭香。自笑一生常旅食，年年客路为谁忙。
自合肥至怀远连日阴雨泥泞驴背杂述自遣·其二
作者：钱澄之
朝代：明
体裁：七言律诗

苦雨经旬总不晴，路人争说泞难行。早寻空店图安寝，又换生驴送短程。作客漫嗟于役阻，为农且喜及时耕。可知小市炊无米，卧听通宵打面声。
自合肥至怀远连日阴雨泥泞驴背杂述自遣·其五
作者：钱澄之
朝代：明
体裁：七言律诗

茫茫草地浩无涯，望绝炊烟一缕斜。上县买粮为客伴，撑篷卖粥是人家。瓦盆糟汁聊充酒，土锉馊汤即准茶。料已近淮山在眼，昏昏又被雨来遮。
自合肥至怀远连日阴雨泥泞驴背杂述自遣·其八
作者：钱澄之
朝代：明
体裁：七言律诗

麦满平畴水满渠，过淮天气眼初舒。山城晚饭炊红米，津市时鲜买白鱼。高柳围边闻犬吠，短桥通处有人居。由来此地塘莲盛，一道花开十里馀。
自合肥至怀远连日阴雨泥泞驴背杂述自遣·其六
作者：钱澄之
朝代：明
体裁：七言律诗

云暗天低去路赊，前村遥见两三家。为防蹄蹶分高驮，暂下鞍行没短靴。水进坳堂容澡鸭，巢争独树乱栖鸦。何时小阁凭阑坐，对雨临池看藕花。
自合肥至怀远连日阴雨泥泞驴背杂述自遣·其四
作者：钱澄之
朝代：明
体裁：七言律诗

同行莫怪束装迟，天黑何难驻一时。檐溜滴声还点点，湖风扑面又丝丝。征衣甫燥重新湿，破帽频欹苦被吹。赖有老夫消遣法，最艰难处但吟诗。
自将乐放舟寄吴长汀
作者：钱澄之
朝代：明
体裁：五言律诗

已过汀州驿，才鸣剑浦榔。人家收暮雨，渔网卧残阳。客兴趋朝缓，滩声入海忙。今宵彭泽酒，秋色几枝黄。
自新城至广昌途中口号
作者：钱澄之
朝代：明
体裁：七言律诗

芒屩孤筇去路赊，叩关岂惜密云遮。荒田水漫侵官道，野店烽残剩酒家。稍喜芙蓉开傍屋，最怜乌桕远蒸霞。年丰处处秋收了，夹岸风吹荞麦花。
自武康入杭道逢雷雨寄怀方奕于及门人子山
作者：钱澄之
朝代：明
体裁：五言排律

昨日湖边信，扁舟独往还。孤踪留武水，别路入苕川。萧寺钟难听，吴山梦可怜。前期迟月上，旅泊任风牵。客久无长铗，官贫赠小船。乍逢凤口雨，遥失虎林烟。密雾峰头暗，轻雷水面旋。短篷飘不系，襆被湿难眠。缆树魂初定，推窗膝仅卷。诗思清薄暮，游兴动凉天。忆尔行吟处，佳儿和几篇。
自武林回宿家尔玉疏圃
作者：钱澄之
朝代：明
体裁：七言律诗

双扉别院短篱斜，路入苍苔独树遮。人坐南窗耽啸咏，客来东海带烟霞。寒山数点堆成画，细草无名冷著花。一夜竹风吹洒散，此身疑在鹿门家。
自永安返至贡川闻延平信示诸吏佐
作者：钱澄之
朝代：明
体裁：七言律诗

蜃楼燕幕等閒看，独笑忧天泪未乾。仍著芒鞋寻鸟道，早抛华组系渔竿。朝霞已逐浮云散，夕露应同逝水寒。我自行歌卿自去，好持刀笔事秦官。
自永安返至贡川闻延平信，示诸吏佐
作者：钱澄之
朝代：明

蜃楼燕幕等閒看，独笑忧天泪未乾。仍著芒鞋寻鸟道，早抛华组系渔竿。朝霞已逐浮云散，夕露应同逝水寒。我自行歌卿自去，好持刀笔事秦官！
自永安还过延平不及入城寄别慕庐司李
作者：钱澄之
朝代：明
体裁：古风

湛湛延津水，水落溪潺湲。去岁水落至，今年水落还。往来一载馀，客路一何艰。可怜须与鬓，白尽不复斑。扁舟过城下，遥见城中山。念我同心友，执法坐其间。簿书虽纷纭，视听常幽閒。与我出处殊，而心时相关。我当丧乱时，名玷府寮班。我出府主死，念之常恧颜。昨日览府志，遗迹颇见删。此邦士习浇，非徒民吏顽。所以再过此，不欲重跻攀。子念我客久，游事恐不娴。我有诗盈囊，兹游亦未悭。独未与子别，中肠屡回环。怅然平生言，何时与子扳。
自潜山入太湖道中七首·其一
作者：钱澄之
朝代：明
体裁：七言绝句

望去峰尖云里见，到来山色雾中看。知无脚力穿云雾，空向青天倚杖叹。
自潜山入太湖道中七首·其七
作者：钱澄之
朝代：明
体裁：七言绝句

积雨连朝溪路漫，奔流坏栈过山难。道旁借问先生宅，直上银河三角滩。
自潜山入太湖道中七首·其三
作者：钱澄之
朝代：明
体裁：七言绝句

三祖寺前多酒店，僧家原为住山开。荤腥不入斋堂去，专待烧香老妪来。
自潜山入太湖道中七首·其二
作者：钱澄之
朝代：明
体裁：七言绝句

见说峰头一水环，最高顶上杳难攀。居民不省称天柱，指与游人说万山。
自潜山入太湖道中七首·其五
作者：钱澄之
朝代：明
体裁：七言绝句

一道清流走白沙，青杉翠竹有人家。门前路断应难到，来往滩头放钓槎。
自潜山入太湖道中七首·其六
作者：钱澄之
朝代：明
体裁：七言绝句

司空山亚皖公尊，遥望牛头一角存。渐到山根看不见，烟迷雨暗杏花村。
自潜山入太湖道中七首·其四
作者：钱澄之
朝代：明
体裁：七言绝句

溪回百折绕山遥，袅袅横空独木桥。一夜水来桥尽断，过溪直待涨全消。
自胡枋移还茂溪道中即事
作者：钱澄之
朝代：明
体裁：五言律诗

笋舆冲细雨，岁暮虎声骄。市泞争栖阁，山空巧造桥。田家过岭富，村女隔溪娇。独有梅花放，随人处处飘。
自茂溪过横坑山家
作者：钱澄之
朝代：明
体裁：古风

跻险悟吾衰，陟巘畅遐瞩。崖迥子规杳，径转溪声续。樵人语高烟，斧斤出深竹。灌木荒南村，薜萝废茅屋。遥见荷锄归，田家炊应熟。
至吴门曾青藜为余假馆半塘僧室却赠
作者：钱澄之
朝代：明
体裁：七言律诗

半塘桥侧老僧家，许借閒轩傍水涯。庭藓久荒知闭户，海棠不护自开花。禅心未许交情冷，客鬓都因妄想华。但得蒲团容膝坐，笙歌一任隔墙哗。
舆疾吟·其一
作者：钱澄之
朝代：明
体裁：古风

我生丁世艰，壮志今已休。二竖还相侵，池馆遂淹留。发难者谁子，有吏来见收。识时者俊杰，此辈安足谋。尔死谅不惜，耻被众怨尤。深蒙父老意，掖我登高丘。
舆疾吟·其三
作者：钱澄之
朝代：明
体裁：古风

我心不自知，忽在北山阳。栖我覆瓜屋，宿我藉藁床。夜半渴求水，冽如甘露浆。同伴语呶呶，似欲分我装。我身不自保，此物岂得将。殷勤舍我去，努力慎行藏。天涯一病夫，叹息增悲伤。
舆疾吟·其二
作者：钱澄之
朝代：明
体裁：古风

高丘不可陟，上有苦竹林。拾级几千转，腼岭犹百寻。病夫筋力尽，倚树聊呻喑。路旁有茅茨，日午鸣磬音。叩门开士出，嗟我何苦吟。烹葵以充饥，洒泉涤烦襟。幽幽一灯然，可以清我心。
舟中闻新命有作
作者：钱澄之
朝代：明

新命惊闻邸诏传，遥从鹢首拜垆烟。朝廷多难叨非分，史馆无人与备员。报国祗馀垂老笔，成名偏在播迁年。词林故事咨前辈，此日承恩绝可怜！教习三年典故存，迁除有例相臣援。读书特荷临轩宠，供职真因视草烦。吾道艰难羞破格，圣朝浩荡易承恩。词头久亵丝纶体，珍重王言报至尊。
舟中闻新命有作·其一
作者：钱澄之
朝代：明
体裁：七言律诗

新命惊闻邸诏传，遥从鹢首拜垆烟。朝廷多难叨非分，史馆无人与备员。报国祇馀垂老笔，成名偏在播迁年。词林故事咨前辈，此日承恩绝可怜。
舟中闻新命有作·其一
作者：钱澄之
朝代：明

新命惊闻邸诏传，遥从鹢首拜垆烟。朝廷多难叨非分，史馆无人与备员。报国祗馀垂老笔，成名偏在播迁年。词林故事咨前辈，此日承恩绝可怜！
舟中闻新命有作·其二
作者：钱澄之
朝代：明
体裁：七言律诗

教习三年典故存，迁除有例相臣援。读书特荷临轩宠，供职真因视草烦。吾道艰难羞破格，圣朝浩荡易承恩。词头久亵丝纶体，珍重王言报至尊。
舟夜示客生
作者：钱澄之
朝代：明
体裁：五言律诗

最怜多病夜，况是鹡鸰情。就枕面烽火，移灯避药铛。疾风吹柁响，冻雨杂江鸣。客泪笳声里，因君不忍听。
舟行杂诗·其一
作者：钱澄之
朝代：明
体裁：五言律诗

向南山转秀，世界亦全宽。行李得舟乐，人心度岭安。古祠开野岸，独树矮江干。荒草离离外，知经战马残。
舟行杂诗·其三
作者：钱澄之
朝代：明
体裁：五言律诗

江流泯泯去，落日见山坳。渔艇依鼋窟，僧居似鸟巢。壁开负米路，崖结避兵茅。世路无深险，何人得乐郊。
舟行杂诗·其二
作者：钱澄之
朝代：明
体裁：五言律诗

翠壁谁经见，天工老画师。石疑枯树倒，峰似夏云奇。细草层层没，秾花点点垂。扣舷看不尽，随意逐舟移。
舟行杂诗·其五
作者：钱澄之
朝代：明
体裁：五言律诗

波涛连海上，舟楫似江南。地坼三条水，山拖百里岚。河鱼香煮鲫，园果美传柑。端水行将近，吾心转不堪。
舟行杂诗·其四
作者：钱澄之
朝代：明
体裁：五言律诗

帆风依峡转，丹嶂束江回。背日虬松秃，无僧野店开。到山迷寺宇，隔水见楼台。华表鹤巢堕，时闻栖鹳来。
舟行纪事·其一
作者：钱澄之
朝代：明
体裁：五言律诗

一白杳无岸，秋潮黯自深。江程从此直，河路不须寻。渺矣扁舟兴，畅哉游子心。遥愁今夜泊，何地可行吟。
舟行纪事·其三
作者：钱澄之
朝代：明
体裁：五言律诗

风帆争利涉，早泊且安眠。村没通无店，城昏薄有烟。过船牛屋上，倚棹女墙边。淼淼沧波里，官量何处田。
舟行纪事·其二
作者：钱澄之
朝代：明
体裁：五言律诗

未知江路险，已见皖公城。楼堞中流出，闾阎一水平。红惊霜树过，青觉远山迎。近岸堪乘涨，毋烦破浪行。
舟行纪事·其五
作者：钱澄之
朝代：明
体裁：五言律诗

过江流最急，逆溜到城边。倚石排鱼网，当门渡小船。楼头三鼓断，石罅一灯悬。见说岩栖叟，团瓢二十年。
舟行纪事·其四
作者：钱澄之
朝代：明
体裁：五言律诗

秋涛高数丈，半浸小孤山。怪石根全没，危峰势可攀。鸟盘空不去，僧乞米频还。避水居人苦，争栖岩穴间。
舟过西华雨中蒙羽裳明府见顾卧疾小舟不获接晤述怀奉寄
作者：钱澄之
朝代：明
体裁：七言律诗

曲曲清淮绕县斜，鸣琴大令是吾家。分流终恋同源水，换树还怜一本花。病里系舟惟伏枕，雨中枉驾久停车。岸高瀼滑无由接，遥向篷窗盼鬓华。
舣舟过姚彦昭得左子直燕邸信知魏子存相念
作者：钱澄之
朝代：明
体裁：五言律诗

我才破浪至，君更逆风行。自笑年年放，空劳处处争。日边游子信，劫后故人情。可识庐山返，新诗帙又成。
艳歌何尝行
作者：钱澄之
朝代：明
体裁：乐府曲辞

何尝快乐难忘，但当橐金钱，为巨商。朝娶长安小妇，暮宿邯郸倡。大舶连樯如山，樗蒲六博，上下于吴越荆襄。又当交通中贵人，输金钱百万，用赀为郎。男儿居世，及时慨慷。贪财惜用，有何辉光。长安富人儿，田宅甲通都。妖姬年十五，健妇令别室而独居。饮酒进三爵，却略末敢踰。东家废产召客，西家买田苦饥。徒闻蛾眉夜半窗中啼，欲何为。
艾玉立招同朱拜石张弘轩孙恺似宴集
作者：钱澄之
朝代：明
体裁：五言律诗

五十年前客，重来一邑嗟。论文悲异代，叙旧得通家。大宅才新赎，长筵仍旧华。看君敦世讲，岁月未言赊。
芜关访房兴公库部榷使·其一
作者：钱澄之
朝代：明
体裁：七言律诗

二月分携出帝京，忽惊江岸遍秋声。看山气到关门紫，挂席风因使者清。兵马沿途游兴倦，家乡隔岸客愁轻。也闻榷税萧条甚，可遂平生好士情。
芜关访房兴公库部榷使·其二
作者：钱澄之
朝代：明
体裁：七言律诗

蒲帆风利柁如飞，叩阁为迟一日归。商趁官廉输税急，船愁兵过上关稀。军兴国课知难减，客到朋尊愿不违。我住枞川一水便，诗筒频与寄渔矶。
芜关访苏韦玉进士信宿晤新安程抑若即席言别
作者：钱澄之
朝代：明
体裁：七言律诗

布帆收港雨初昏，小艇寻君直系门。屋办贮娇权下榻，客惟求旧与开尊。篇章未觉才华尽，坛坫犹怜硕果存。莫怪故人容易别，上游风鹤近江村。
芜湖换舟别同行客
作者：钱澄之
朝代：明
体裁：五言律诗

北风不肯息，十日滞江干。舟附容同坐，床宽让独安。携来瓶总罄，分得米加餐。一棹下京口，无嗟行路难。
芜湖晚泊即事
作者：钱澄之
朝代：明
体裁：五言律诗

芜湖如此闹，怪煞白鸥閒。大舶当江住，逻船入夜还。市喧连水上，渔火隔沙湾。客有诗盈箧，明晨可进关。
芜湖过康小范劝余东游诗以谢之
作者：钱澄之
朝代：明
体裁：五言律诗

旅食江城困，壮游老友来。感君肠最热，怪我志全灰。客路穷时险，人情变后猜。东行期屡改，或拟奉追陪。
芜阴送方尔止还山
作者：钱澄之
朝代：明
体裁：七言律诗

曾访高踪见仲容，岂期瓢笠此相逢。悲歌自取时人厌，粗饭宁劳关吏供。野服尽堪存汉制，道衔何处署明农。故山简点田犹在，归去腰镰麦可舂。
花溪七夕同果亭作
作者：钱澄之
朝代：明
体裁：七言律诗

一卧花溪两度秋，今年佳夕迥添愁。针传楼上穿应巧，锦就天边织未休。东观校书移远岫，纶扉去国阻扁舟。棣华两地遥相望，我亦何情盼女牛。
花溪寄师鲁
作者：钱澄之
朝代：明
体裁：五言律诗

秋到花溪冷，相期伴我居。树喧常过鼠，溪涸自生鱼。往返频移疾，淹留苦校书。都门家讯至，应问客何如。
花溪杂咏·其一
作者：钱澄之
朝代：明
体裁：五言律诗

园林依北郭，旧是百花溪。小港移舟进，回廊引步迷。庭无多竹石，山已足攀跻。满壁藏书处，耽吟一叟栖。
花溪杂咏·其三
作者：钱澄之
朝代：明
体裁：五言律诗

莫侈邻园壮，安閒此有馀。本为词客搆，恰称史官居。处处宜临水，房房可读书。老夫留信宿，已认是吾庐。
花溪杂咏·其二
作者：钱澄之
朝代：明
体裁：五言律诗

横门闻不正，侧向稻畦间。树杪明孤塔，云边识远山。尽教游子住，未许主人閒。曲折沿塘路，时时送客还。
花溪杂咏·其五
作者：钱澄之
朝代：明
体裁：五言律诗

土木亦何限，聊加补葺功。但为山作势，须令水皆通。匠意能无巧，文心大抵同。得君亲布置，野趣正无穷。
花溪杂咏·其四
作者：钱澄之
朝代：明
体裁：五言律诗

花溪古胜地，芳草亦佳名。合并园初大，频移山始成。喜多閒境界，慎勿苦经营。一带轩楹旧，存他作者情。
花溪秋雨即事寄道积
作者：钱澄之
朝代：明
体裁：古风

平生耽笔研，终岁事讨蒐。卷帙忽已积，散去谁为留。东海兄与弟，自昔好阐幽。大声呼同人，合力为我谋。同人亦踊跃，致书南诸侯。所以垂八十，抱书来吴游。诸侯颇好士，而我拙干求。两月寓花溪，一刺不妄投。闭门加芟定，未敢倦即休。宵灯晕老眼，与儿同校雠。头白不足惜，汗青非自由。常恐既始事，厥功无以收。起坐为不宁，行吟草径周。节候近重九，雨杂风飕飕。农人听雨喜，羁人听雨愁。昨暮御纤絺，今晨求敝裘。僮仆语深夜，所急衾与裯。还念西田庄，未必视此优。况有桂花开，香气满林浮。吾生一何有，所仗惟朋俦。晚交徐叔子，心许代我筹。虽未即周急，且以宽我忧。穷乏宁足计，吾事在千秋。
花溪赠徐果亭
作者：钱澄之
朝代：明
体裁：七言律诗

玉山再到皆相左，却向花溪聚一堂。倦客情偏深臭味，成名手未释篇章。不斋祇觉蔬盘美，无疾时闻药碗香。怪我平生忘礼法，弟兄争爱老夫狂。
芳树六章为方绣山六十初度
作者：钱澄之
朝代：明
体裁：四言诗

倚倚芳树，荟彼丘园。有泓其池，有翼其轩。之子肥遁，于今十年。或劝之出，笑而不言。出者屡蹶，信处也贤。（一章）芳树伊何，维梅与松。松柯冬挺，梅阴夏浓。良时置酒，老友过从。其迹则异，其心实同。相顾念昔，胡然而翁。（二章）惟子壮年，意气挥霍。居室屡空，行歌自若。我与子交，礼数脱略。子贵不骄，我贫而乐。文酒争长，缅言如昨。（三章）秋风始肃，陟彼匡庐。雨阻道绝，褰裳以趋。我弃其杖，焉用彼扶。子不我后，黾勉崎岖。乃夜纪事，谓我弗如。（四章）子年五十，诞厥嘉儿。六十之辰，儿已追随。对客能书，抱经能疑。侍坐于侧，言笑以时。亲戚惊叹，曰此子奇。（五章）子有奇子，亦既有家。宾客咸集，樽垒孔嘉。临觞不御，戢影栖霞。念子素履，弗纷于华。青山矢志，尚其勿遐。（六章）
苍梧行·其一
作者：钱澄之
朝代：明
体裁：古风

梧州女儿发双绾，铜钗压鬓山花满。冬复随时单复裾，终年赤脚脚重趼。自来禾稼不登场，斫禾留穗收在仓。女儿叉胸旋两脚，禾实离离如杵落。箕中落实谁最多，门外蛮子唱山歌。歌终却向女儿笑，回身顾与郎相抱。莫道梧州女儿粗，与郎相抱还窈窕。君不见容县昔产杨太真，绿珠亦是博白人。昔何美丽今何恶，不习梳妆时样新。
苍梧行·其二
作者：钱澄之
朝代：明
体裁：古风

苍梧牛多不种田，养牛成群骑且牵。两角相抱长七尺，不信牛无千斤力。客至上山网野牛，椎牛与客作脯脩。野牛在山不用牧，特与人家备六畜。
苦寒二首·其一
作者：钱澄之
朝代：明
体裁：五言绝句

凝寒看不见，割面本无风。应是虚空冻，人居冰腹中。
苦寒二首·其二
作者：钱澄之
朝代：明
体裁：五言绝句

气化疑全滞，凝阴塞两间。祇馀方寸地，呼吸得回环。
苦寒行
作者：钱澄之
朝代：明
体裁：古风

严霜日夜摧，北风一何凛。天地忽以闭，昼短夕苦永。敲石无火星，斧冰惟枯井。口噤不得开，泪下直如绠。岂无太阳辉，一令群阴屏。浮云相蔽亏，乍出旋已隐。浮云本无根，白日亦有景。自非羲和才，六辔何由骋。空使寒岩松，穷年自孤挺。
苦旱行
作者：钱澄之
朝代：明
体裁：古风

我生多忧良可叹，十年一归遭奇旱。颇闻旧岁愁雨多，江头潮长平江岸。岂知今年竟不雨，天心人事殊难算。处处祓坛迓神巫，龙师睡熟雷声按。五月潮水去不回，数里行汲泥一半。东坝龟坼行推车，长河独漉才没骭。高田好禾已乾死，低处且赖桔槔灌。农夫望雨眼滴血，青霞日珥傍昏看。夜夜乌云作雨势，倏忽已见明星烂。老兄生在万历朝，灾荒数遇无此难。十七年乾古稀有，那似今年流竟断。今年地震惊杀人，更兼雷声坏元旦。迩来占验又不灵，颠倒阴阳无人判。苦旱不已定苦疫，秋饥窃恐吾乡乱。我身托钵事远游，仓皇且为儿曹患。
苦热行
作者：钱澄之
朝代：明
体裁：古风

中夏气炎热，其烈如焚柴。大地皆焦土，万物为枯荄。入秋犹不雨，时节毋乃乖。青青田中禾，化为蒿与莱。鲤鱼亦有神，嘘吸驱风雷。密云自西兴，微雨从东来。霢霂一潇洒，欢声六宇该。群生望始苏，天意还见摧。中道折其翼，委身困黄埃。自非应龙神，安救下民灾。下民犹有望，庶几天意回。日暮雷雨散，面色成死灰。
茂溪感怀
作者：钱澄之
朝代：明
体裁：七言律诗

篮舆仍访旧渔矶，须鬓苍然识者稀。市井已惊行去改，人民莫怪见全非。几经劫火村犹聚，难得流离客尽归。此会即今疑梦里，莫题往事泪重挥。
茂溪月夜诸子汎舟大醉·其一
作者：钱澄之
朝代：明
体裁：五言律诗

城堡何时筑，溪流似昔年。可怜深夜月，还向故人圆。席散重携酒，滩危自刺船。把杯期尽醉，判向水中眠。
茂溪月夜诸子汎舟大醉·其二
作者：钱澄之
朝代：明
体裁：五言律诗

已是廿年别，自然皆老夫。门庭今转盛，池馆昔通无。白发人劳认，青山伴未殊。相看悲伯氏，流涕向山隅。
草堂四蛩诗·其一
作者：钱澄之
朝代：明
体裁：五言律诗

耿耿光难昧，幽幽照独行。无风自开閤，近水得逢迎。历落亲人冷，飘零出世轻。共知为腐草，休恃有微明。
草堂四蛩诗·其三
作者：钱澄之
朝代：明
体裁：五言律诗

积雨堂坳白，嚣嚣入户蛙。已无朝气怒，还怪夜分哗。井海知谁大，公私听并嘉。时防持钓者，算汝作鱼虾。
草堂四蛩诗·其二
作者：钱澄之
朝代：明
体裁：五言律诗

不定去来意，悠扬何太微。寻花输蝶闹，咽露让蝉饥。罗网宽休触，儿童捷有机。怜他轻点水，得趣便高飞。
草堂四蛩诗·其四
作者：钱澄之
朝代：明
体裁：五言律诗

促织萦深夜，墙根何处寻。非时宁敢斗，率意自成吟。岂入豪家耳，惟关静者心。通宵愁不寐，应是尔知音。
草堂纪异·其一
作者：钱澄之
朝代：明
体裁：古风

孟冬建亥月，群阴气以盈。百虫蛰不出，青蝇乃营营。纷然几案间，耳目无时清。贫居寡膻芗，扰攘何所争。屏坐不得却，开轩玩虚明。虚明岂足碍，且复憎其声。或云大兵后，尸气感所生。又云冬大热，将有疫盛行。微物关气运，我心宁不平。冥心绝闻见，任汝自纵横。
草堂纪异·其三
作者：钱澄之
朝代：明
体裁：古风

老屋墙隅穿，群鼠穴其内。白日公然出，颇作逢迎态。衣桁无完物，书架半残废。平生所著作，窃取无复在。意气还骄人，傍观转难耐。我自学道来，深以文字悔。任汝攘所有，原情悉汝贷。胡为益跳梁，时复肆狂喙。背德者不祥，汝行将自逮。安得旷野居，终身远此辈。
草堂纪异·其二
作者：钱澄之
朝代：明
体裁：古风

江南乱甫定，有鸟鸣屋头。有如将雏雉，旋绕声啾啾。居人夜不寐，闻者生叹愁。云是鬼车鸟，厥声灾祸由。掩耳不敢听，而我独无忧。我观天人理，吉凶本自求。我生不愧天，此鸟宁足雠。达人齐得丧，志士重自修。谁谓鸟声恶，宛若钟鼓幽。闻此发深省，如何还怨尤。
草堂纪异·其四
作者：钱澄之
朝代：明
体裁：古风

驯犬十年馀，晨昏在门户。依依膝下眠，出入衔衣屦。摇尾有所需，给之惟恐误。一朝忽狂吠，不复旧恩顾。伎俩昔所知，狰狞状可恶。时时张爪牙，意在使我惧。醉人不畏虎，得全以天趣。我天既以全，宁于犬乎怖。恩多怨反生，我实骄汝故。从此舍汝往，慎勿卧当路。狺狺且收声，路人不汝恕。
荒刹
作者：钱澄之
朝代：明
体裁：古风

荒刹何代构，苍苔人不行。金像垂垂落，瓦花累累生。日午双扉闭，时闻槌磬声。窥户见老叟，讽呗作礼诚。山风吹袈裟，飒然秋草盈。鸽凉栖棁眠，鸦饥上阶鸣。沙弥负米还，苦被雀鼠争。有时厨烟绝，芋香遥夜清。持芋劝我饭，甘旨不能名。
荡子行寄方直之
作者：钱澄之
朝代：明
体裁：古风

长干二月青春天，桃花柳花相映妍。长干荡子黄金尽，脱手惯使酒家钱。双姬换得紫骝马，七宝装成白玉鞭。马嘶鞭影长干道，一路铜沟踏芳草。落花片片绕城飞，暮入倡家花不扫。倡家美女破瓜年，锦瑟能弹五十弦。镜前红粉新妆出，低头却坐珠帘边。荡子一饮酒十千，醉来祇拥樱桃眠。朱门画戟梁王府，调笑小侯双玉琥。玳瑁筵前花正酣，水晶帘外日方午。已命桓伊鸲鹆歌，更教谢尚鹧鸪舞。此时落笔惊中堂，吴姬环压如堵墙。草就清平酲末解，赋成鹦鹉烛犹长。百丈鲛绡争润笔，三千珠履共称觞。东风一夜雪如洒，呼鹰放猎钟山下。弯弓错射羽林儿，回头犹见鳷鹊瓦。盈盈小妓玉不如，斜抱箜篌扶上马。小妓盈盈金缕衣，流苏翠被昼忘归。愿成蛱蝶花间活，愿作鸳鸯一处飞。鸳鸯蛱蝶双栖宿，那知桑海旋翻覆。蛾眉半逐射雕行，荡子唯伴杜鹃哭。闻说长干行乐场，今年芳草不曾绿。
荣节诗为冯次牧母孺人作
作者：钱澄之
朝代：明
体裁：古风

四明才子才不羁，文情磊落诗歌奇，教者何人母氏慈。惟母年馀二十嫠，良人卧病垂两期，割臂投汤不可医。呼天矢日死相随，引吭绝脰刺以锥。家人破壁争抱持，呱呱膝下号孤儿。求死不得灼肤肌，终年垢面衣裳衰。灯前夜夜啼空帷，大风拔木山为颓。绕树泣血墓不欹，邻家火至风返吹。四十七年苦如饴，祇今七十行有奇。孤儿名闻天下知，御史入告大子咨。曰尔宗伯详议之，议上旌表下有司。敕赐节妇坊与碑，皇皇恩荣照门楣。孤儿上寿喜且悲，母亦哀感涕交颐。七十年来时屡移，几人名节完无亏。慷慨发志中委蛇，如母凌霜劲者谁。声名一失悔莫追，请君试诵冯母诗。
荷花荡宴集酬徐大临张日容金绍廷三子
作者：钱澄之
朝代：明
体裁：五言律诗

六月荷花荡，吴中此胜游。篮舆迟野叟，画舫集词流。酒兴同人勇，名心一老休。漫矜文字饮，歌管沸邻舟。
莫村雨饭武康秀才庄
作者：钱澄之
朝代：明
体裁：五言律诗

朔风急暮雨，独树一家村。邻绝宵埋火，虎骄昼闭门。购椎寻壮士，炊饭待王孙。名姓无能识，逢人诉国恩。
莫釐峰
作者：钱澄之
朝代：明
体裁：七言律诗

洞庭东峙莫釐峰，绝顶还来八十翁。岭势下窥青断续，波光远逗碧玲珑。诗才欲尽情难已，眼力虽衰望未穷。自幸吴中山览遍，登临多是谢公同。
莱阳宋铨部死难歌
作者：钱澄之
朝代：明
体裁：古风

朔风捲地天无光，胡骑豕突寇莱阳。宋公里居不肯去，登城誓死须戟张。万马傅城仰城射，城头矢石雨点下。可怜宋公头皓然，辛苦风霜五十夜。二月潜师大队来，梯冲山压城为摧。苍头短兵巷接战，仰首呼天天不见。力尽矢竭鼓无声，空弮骂贼宋家兵。宋家兵败骂不止，赤光堕地宋公死。公既不衔王命，又未假兵符。守土自有责，公死胡为乎。或言莱阳死事非一宋，宋氏何多烈丈夫。阖门殉难古罕见，乃知忠臣义士无时无。
莲子峒
作者：钱澄之
朝代：明
体裁：古风

蹻腾绿林雄，杀人何草草。长技在掠夺，迅若疾风扫。窟宅莲子峒，官军漏征讨。今来张义旗，出入恣所扰。得志倾巢来，捲地欲未饱。已觉井邑空，转恨市廛小。千队忽出城，沙飞城南道。四郊无人居，田荒屋亦倒。骨肉尽为俘，蹂躏何时了。杀气瘦浮云，长戟阻飞鸟。安得主帅明，散尔归田早。
莲子峒
作者：钱澄之
朝代：明

蹻腾绿林雄，杀人何草草！长技在掠夺，迅若疾风扫。窟宅莲子峒，官军漏征讨。今来张义旗，出入恣所扰。得志倾巢来，卷地欲未饱。已觉井邑空，转帐市廛小。千队忽出城，沙飞城南道。四郊无人居，田荒屋亦倒。骨肉尽为俘，蹂躏何时了！杀气瘦浮云，长戟阻飞鸟。安得主帅明，散尔归田早！
菊隐诗为疁城陆翼王赋
作者：钱澄之
朝代：明
体裁：古风

我昔疁城游，风物何清美。秀色灿幽芳，正气钟高士。遂有黄先生，迈世而独起。吾子学易人，亲承先生指。邂逅燕市中，悠然见素履。所学必称师，发言皆妙理。先生昔殉节，回也未敢死。辛苦搜遗文，艰难抚孤子。雅志悉已成，古道今在此。陶庵既千秋，菊隐意有以。菊亦不在花，隐亦不离市。祇此傲霜姿，澹而静者是。我性本疏放，对君肃以止。平生好图象，子必探奥旨。安得三径资，同住柴桑里。得酒互斟酌，研经穷大始。有时疑义析，酣醉芳丛里。高声呼陶庵，尔知亦欢喜。
菩提树下七夕得秋字同曹素臣作·其一
作者：钱澄之
朝代：明
体裁：七言律诗

使客乘槎此暂休，诃林乌鹊报牵牛。无情僧看双星会，有约人憎独树秋。妾梦怕闻清梵晓，禅心肯逐绛河流。菩提即是相思子，叶落声声动客愁。
菩提树下七夕得秋字同曹素臣作·其二
作者：钱澄之
朝代：明
体裁：七言律诗

宦拙天涯乞巧休，情同枯树也惊秋。霜林覆殿迷河汉，风叶翻涛限女牛。岂有使星邀鹊驾，漫随罗什上针楼。菩提已信原无树，色界空门尽自由。
萃士歌
作者：钱澄之
朝代：明
体裁：古风

中兴圣人重文墨，取士耻循旧资格。上书召对无奇才，储贤有馆空自开。庭试诸生本故事，亲拔明经称萃士。木天教习随庶常，梧垣径授宠莫当。传闻馆课兼风雅，可怜萃士无知者。羽书已报东吴失，萃士初学调音律。为语萃士学勿迟，关外需君退虏诗。
萃士歌
作者：钱澄之
朝代：明

中兴圣人重文墨，取士耻循旧资格。上书召对无奇才，储贤有馆空自开。庭试诸生本故事，亲拔明经称萃士。木天教习随庶常，梧垣径授宠莫当。传闻馆课兼风雅，可怜萃士无知者！羽书已报东吴失，萃士初学调音律。为语萃士学勿迟，关外需君退虏诗！
萧伯闇河亭有作
作者：钱澄之
朝代：明
体裁：七言律诗

水屋依城昼掩门，经旬木榻上潮痕。同胞薄宦成兄志，合室长饥报国恩。多病馀年休断酒，新闻时事莫深言。平生交谊兼师表，为尔家庭古道存。
落花叹
作者：钱澄之
朝代：明
体裁：古风

君不见上林苑里花落时，春光澹荡任风吹。长信宫中落不尽，昭阳殿里逐人飞。昭阳飞燕正歌舞，落花片片增娇妩。君王亲起捲罗幕，举酒临风看花落。捉得飞花赐金丸，宫女阶前珠舄错。玉环纤手捧来娆，春风又向手中飘。铜墀露重沾红袖，金井床横失翠翘。君王对此欢无极，满宫妃嫔承颜色。独有长信不知春，忽见落花长叹息。长信深宫久不开，飞花何意拂妆台。帘旌网合偏劳驻，辇路苔荒更遣堆。落花处处飞如雪，昭阳长信自分别。长信昭阳色尽妍，只在君王怜不怜。
葛里怀旧·其一
作者：钱澄之
朝代：明
体裁：五言律诗

兹山曾遁迹，谁料白头来。让路樵先过，呼门僧懒开。诗传乱日句，心死佛前灰。底事林栖客，辞家去不回。
葛里怀旧·其二
作者：钱澄之
朝代：明
体裁：五言律诗

久客难忘旧，重来似乍归。漫惊游子老，已见主人非。泉石寻疑改，松篁看渐稀。野僧相问姓，无语出禅扉。
董苍水徐鹿公招同张洮侯汉度即席
作者：钱澄之
朝代：明
体裁：七言律诗

头白三翁共艇来，篱门不叩早时开。已闻入楚装劳治，又见游梁客倦回。老去文章当代贱，贫中婚嫁逐年催。寻常鲑菜堪留饭，毕竟经营费酒醅。
葬丹阳贺元熙
作者：钱澄之
朝代：明
体裁：五言律诗

伊昔闽中散，同人杳莫攀。追寻到山寺，怂恿度梅关。捧檄居然别，移舟竟未还。一碑题姓字，千载此青山。
蒋潜伯试罢约共舟东去闻警辄止示潜伯
作者：钱澄之
朝代：明
体裁：七言律诗

客途长困在秋天，同事多时觉汝贤。即防变化辞吾党，犹喜穷愁似去年。建业雨声添酒债，台州兵信阻江船。知君未尽扁舟兴，我自衰颓不敢前。
蔡九霞同袁士旦见访因邀过九霞斋头小饮
作者：钱澄之
朝代：明
体裁：五言律诗

寓僻秋声早，披帷二仲来。为怜孤馆客，邀把论文杯。缓步高斋近，深谈小雨催。蹒跚今始出，犹可杖藜回。
薄命曲
作者：钱澄之
朝代：明
体裁：古风

妾家住金陵，姊妹良家子。身如金钱花，被人作钱使。车过秦关去，知充后房姬。啮臂谢阿母，低头事诸姨。君家庭广广，多植合欢树。但得为人怜，不恨为人误。阿母舍女归，泣涕终夜语。养蚕喂黄檗，腹内丝丝苦。脱钏要阿母，妹勿别与人。谅为人小妇，宁有姊情亲。弋人坐磐石，野鸭飞满塘。蒲弓不再引，一获两鸳鸯。郎载阿妹行，荔枝得饱食。妹勿食荔奴，嗔他生在侧。妹宿罗浮旁，姊在泰华顶。梦中掷梨花，与郎同哭醒。梦醒促郎归，妹来姊不见。帏前出皓腕，念姊臂上钏。郎采芙蓉花，花叶大如船。侬自乘船去，郎心空见怜。
薜荔行
作者：钱澄之
朝代：明
体裁：古风

墙边老树久桔槁，苦遭薜荔缠未了。薜荔自矜得所依，宁顾他时此树倒。可怜老树空槎枒，薜荔为叶花为花。春时不省花叶假，老树依旧有光华。老树薜荔还相得，令人却忆侯门客。将军声势最可攀，幕下文章宁足惜。将军势去岂长尊，老树枝枯不久存。此生依附终难恃，好认从来自本根。
虎丘
作者：钱澄之
朝代：明
体裁：七言律诗

游吴每欠虎丘诗，老去诗成忆昔悲。崖壑渐湮前代迹，轩楹相望上官祠。新妆妇惯要人看，绝艺名争报客知。应有可中亭畔月，清光不异故年时。
虎丘中秋前三日同汪异三唐铸万姜奉世作
作者：钱澄之
朝代：明
体裁：五言律诗

胜友先期集，祠前候日斜。月惟知昔好，山转觉今华。黄瓦停銮殿，红灯卖饼家。眼昏游女过，借问可如花。
虎丘吊蔡忠襄公祠
作者：钱澄之
朝代：明
体裁：五言律诗

死节先朝盛，疆场死更殊。临危还掣肘，解任且捐躯。国事争知去，臣心本自孤。往来祠庙近，一过一长吁。
虔州即事
作者：钱澄之
朝代：明

拂地骄鹰暗虎头，锦貂公子梦封侯。杏花落尽田难种，布谷鸣残麦未收。铜马讵能扶赤伏，黄州曾可号青州？江村野哭声声苦，独赋「登楼」悔久留！吉州烽火照江干，一夜腥风江水寒。急撤万安防皂口，早催章、贡下棉滩。云南戍卒全营去，「龙武新军」驻马看。独见尺书来幕府，誓将坚卧砥狂澜。南、诏诸军去不回，狼兵才费羽书催。棉津天堑全虚设，章、贡孤城迥自开。中丞屡下徵师檄，司马难登誓将台！唯喜临江杨相国，亲提鹅鹳向东来。西山麾帐迥连云，倏忽猋骑数百群。营火依星明彻夜，角声向月惨难闻。父书尽弃长平卒，儿戏羞称灞上军！自笑腐儒无七略，铙歌检出背人焚。旌竿袅袅隔城东，代马临江壁已空。赤祲满天休望气，黑云压阵更佔风。牙旗早失刘开府，金印新悬张总戎。此日穹庐犹遍野，殊恩漫锡守虔功！
虔州即事·其一
作者：钱澄之
朝代：明

拂地骄鹰暗虎头，锦貂公子梦封侯。杏花落尽田难种，布谷鸣残麦未收。铜马讵能扶赤伏，黄州曾可号青州？江村野哭声声苦，独赋「登楼」悔久留！
虔州即事·其一
作者：钱澄之
朝代：明
体裁：七言律诗

拂地骄鹰暗虎头，锦貂公子梦封侯。杏花落尽田难种，布谷鸣残麦未收。铜马讵能扶赤伏，黄巾曾可号青州。江村野哭声声苦，独赋「登楼」悔久留。
虔州即事·其三
作者：钱澄之
朝代：明

南、诏诸军去不回，狼兵才费羽书催。棉津天堑全虚设，章、贡孤城迥自开。中丞屡下徵师檄，司马难登誓将台！唯喜临江杨相国，亲提鹅鹳向东来。
虔州即事·其三
作者：钱澄之
朝代：明
体裁：七言律诗

南、诏诸军去不回，狼兵才费羽书催。棉津天堑全虚险，章、贡孤城迥自开。中丞屡下徵师檄，司马难登誓将台。唯喜临江杨相国，亲提鹅鹳向东来。
虔州即事·其二
作者：钱澄之
朝代：明

吉州烽火照江干，一夜腥风江水寒。急撤万安防皂口，早催章、贡下棉滩。云南戍卒全营去，「龙武新军」驻马看。独见尺书来幕府，誓将坚卧砥狂澜。
虔州即事·其二
作者：钱澄之
朝代：明
体裁：七言律诗

吉州烽火照江干，一夜腥风江水寒。急撤万安防皂口，早催章、贡下棉滩。云南戍卒全营去，龙武新军驻马看。独见尺书来幕府，誓将坚卧砥狂澜。
虔州即事·其五
作者：钱澄之
朝代：明

旌竿袅袅隔城东，代马临江壁已空。赤祲满天休望气，黑云压阵更佔风。牙旗早失刘开府，金印新悬张总戎。此日穹庐犹遍野，殊恩漫锡守虔功！
虔州即事·其五
作者：钱澄之
朝代：明
体裁：七言律诗

旌竿袅袅隔城东，代马临江壁已空。赤祲满天休望气，黑云压阵更占风。牙旗早失刘开府，金印新悬张总戎。此日穹庐犹遍野，殊恩漫锡守虔功。
虔州即事·其四
作者：钱澄之
朝代：明

西山麾帐迥连云，倏忽猋骑数百群。营火依星明彻夜，角声向月惨难闻。父书尽弃长平卒，儿戏羞称灞上军！自笑腐儒无七略，铙歌检出背人焚。
虔州即事·其四
作者：钱澄之
朝代：明
体裁：七言律诗

西山麾帐迥连云，倏忽猋骑数百群。营火依星明彻夜，角声向月惨难闻。父书尽弃长平卒，儿戏羞称霸上军。自笑腐儒无七略，铙歌检出背人焚。
虔州有怀
作者：钱澄之
朝代：明
体裁：七言律诗

月映荒城夜泊舟，昔贤义气此中休。曾惊觱篥罗毡帐，忽见嵯峨笑虎头。胡运未终江右败，将星初坠岭南忧。楼船官舍衔杯处，回首天涯忆二刘。
虔州有怀
作者：钱澄之
朝代：明

月映荒城夜泊舟，昔贤义气此中休。曾惊？篥罗毡帐，忽见嵯峨笑虎头。胡运未终江右败，将星初堕岭南忧。楼船官舍衔杯处，回首天涯忆二刘！
虔州有怀
作者：钱澄之
朝代：明

月映荒城夜泊舟，昔贤义气此中休。曾惊𥷑篥罗毡帐，忽见嵯峨笑虎头。胡运未终江右败，将星初堕岭南忧。楼船官舍衔杯处，回首天涯忆二刘！
虔州死节歌
作者：钱澄之
朝代：明

虔州城破相公亡，矢石既绝参犹张。跃马夺门锋莫当，回鞭赴水何慨慷！太宰清忠海内望，投缳仓卒正冠裳！司马有志不得将，出城欲去中彷徨，翻然裹帻殉封疆。彭公靖节意久藏，匕首毒药左右防，郁孤台上此志偿。御史一死扶纲常，从容绝命圣人堂。别驾潇洒酒中狂，临危不屈项果强。虬髯铁面周职方，嚼齿骂贼肉飞扬。卢君里居须眉苍，倚杖妻儿次第僵，终焉清冷完幽芳！
虔州死节歌
作者：钱澄之
朝代：明
体裁：古风

虔州城破相公亡，矢石既绝弮犹张。跃马夺门锋莫当，回鞭赴水何慨慷。太宰清忠海内望，投环仓卒正冠裳。司马有志不得将，出城欲去中傍徨，翻然裹帻殉封疆。彭公靖节意久藏，匕首毒药左右防，郁孤台上此志偿。御史一死扶纲常，从容绝命圣人堂。别驾潇洒酒中狂，临危不屈项果强。虬髯铁面周职方，嚼齿骂贼肉飞扬。卢君里居须眉苍，倚杖妻儿次第僵，终焉清冷完幽芳。
虔州续歌
作者：钱澄之
朝代：明
体裁：古风

虔州陷后死者多，给谏不死意如何。舁去南昌还绝粒，不死锋刃死沉痾。睢阳激烈气诚壮，偃师濡缓志岂颇。南海职方援兵至，入城不出今则那。吏部绝命无人见，城内谁能逃网罗。吾乡亦有胡通守，举家煨烬同消磨。其馀流寓复谁在，出城尽葬江心波。玉石俱焚无足道，纷纷请恤殊淆讹。古来节义凭信史，敬采里巷成续歌。
虔州续歌
作者：钱澄之
朝代：明

虔州陷后死者多，给谏不死意如何？舁去南昌还绝粒，不死锋刃死沈痾！睢阳激烈气诚壮，偃师需缓志岂颇！南海职方援兵至，入城不出今则那！吏部绝命无人见，城内谁能逃网罗！吾乡亦有胡通守，举家煨烬同消磨！其馀流寓复谁在？出城尽葬江心波。玉石俱焚无足道，纷纷请恤殊淆讹。古来节义凭信史，敬采里巷成续歌。
虔州行
作者：钱澄之
朝代：明

烟冥冥，雨啾啾，黄昏鬼火遍城头。行人白昼不敢过，问之乃是昔虔州。虔州地形控江、楚，关税兼通闽、越贾。船上珍珠不值钱，城中养女能歌舞。闾阎扑地楼插天，家家日暮喧笙鼓。渔阳白马动地来，中原十城九城开。吉安已破皂口失，孤城水上空崔嵬！铁骑连山风雨集，炮火塌天城不摧。城头壮士不畏死，夜半缒城砍敌垒。腰间夺得乌孙刀，背上插来白羽矢。紫髯将军不敢逼，立马西山时咋指。城悬粮绝无援兵，四面尽是吹笳声。初犹食马后食人，登楼击鼓鼓不鸣。朔风吹雪酒盏大，守陴人病三日饿。遥见营火渡河来，一半传更一半卧。兵声暗绝风雨声，五更未醒虔州破。闭城刈人人莫逃，马前血溅成波涛。朱颜宛转填眢井，白骨撑拄无空壕！自从司马誓城守，老弱登陴谁敢走！清江、龙泉居上游，突围入城今在否？诸君磊落忠义人，死去名节千秋新。可怜虔州十万户，日暮飞作沙与尘！
虔州行
作者：钱澄之
朝代：明
体裁：古风

烟冥冥，雨啾啾，黄昏鬼火遍城头。行人白昼不敢过，问之乃是昔虔州。虔州地形控江、楚，关税兼通闽粤贾。船上珍珠不值钱，城中养女能歌舞。闾阎扑地楼插天，家家日暮喧笙鼓。渔阳白马动地来，中原十城九城开。吉安已破皂口失，孤城水上空崔嵬。铁骑连山风雨集，炮火塌天城不摧。城头壮士不畏死，夜半缒城砍敌垒。腰间夺得乌孙刀，背上插来白羽矢。紫髯将军不敢逼，立马西山时咋指。城悬粮绝无援兵，四面尽是吹笳声。初犹食马后食人，登楼击鼓鼓不鸣。朔风吹雪酒盏大，守陴人病三日饿。遥见营火渡河来，一半传更一半卧。兵声暗杂风雨声，五更未醒虔州破。闭城刈人人莫逃，马前血溅成波涛。朱颜宛转填眢井，白骨撑拄无空壕。自从司马誓城守，老弱登陴谁敢走。清江龙泉居上游，突围入城今在否。诸君磊落忠义人，死去名节千秋新。可怜虔州十万户，日暮飞作沙与尘。
虔署·其一
作者：钱澄之
朝代：明
体裁：五言律诗

惆怅虔州署，妆楼闭碧纱。窗馀调剩粉，壁插戴残花。燕垒补来湿，樱桃摘处斜。阑干频画损，端的是谁家。
虔署·其二
作者：钱澄之
朝代：明
体裁：五言律诗

经旬不出署，草色与阶齐。怪柳青春秃，昏鸦白昼迷。断碑书鬼迹，阴雨学人啼。客有泉台讯，无妨近我栖。
虔署客生梓石映昆遗稿成属予为序因题其后·其一
作者：钱澄之
朝代：明
体裁：五言律诗

万里南奔客，捐躯已一年。可怜遗稿在，犹荷故人编。佳句风尘得，穷途意气偏。平生文散尽，留取姓名传。
虞山歌为留守相公赋
作者：钱澄之
朝代：明
体裁：古风

虞山苍苍日初薄，松风江水涛声合。我乘清秋拜舜祠，丹青玉殿何寂寞。自从中国污腥膻，冠裳委地纷可怜。群后、二妃有何幸，冕旒环佩妆俨然。问此半壁为谁有，烽火曾经百战后。焦侯、周帅再全城，论功指纵归留守。留守坐啸不临戎，从容袖手驱群雄。两雄忘躯为谁战，感公忠义成公功。公于此山有天意，南来早授神仙记。授公诸记函尽开，吉凶一一分明示。以兹听运意常閒，许公今岁锦衣还。还时却别此山去，更入吴中寻旧山。吴山名与粤山共，粤为虞帝吴为仲。公功在粤家在吴，两地山皆以公重。山川宾客藉公传，铭公应在虞山巅。梯升学士如椽笔，并纪同游高会年。
虞山歌，为留守相公赋
作者：钱澄之
朝代：明

虞山苍苍日初薄，松风江水涛声合。我乘清秋拜舜祠，丹青玉殿何寂寞！自从中国污腥膻，冠裳委地纷可怜。群后、二妃有何幸，冕旒环佩妆俨然！问此半壁为谁有？烽大曾经百战后。焦侯、周帅再全城，论功指纵归留守。留守坐啸不临戎，从容袖手驱群雄。两雄忘躯为谁战，感公忠义成公功。公于此山有天意，南来早授神仙记。授公诸记函尽开，吉凶一一分明示。以兹听运意常閒，许公今岁锦衣还。还时却别此山去，更入吴中寻旧山。吴山名与粤山共，粤为虞帝吴为仲。公功在粤家在吴，两地山皆以公重。山川宾客藉公传，铭公应在虞山巅。梯升学士如椽笔，并纪同游高会年。
虞山瞿氏春晖园感怀·其一
作者：钱澄之
朝代：明
体裁：七言律诗

相公林屋面清溪，草色苔斑忆杖藜。往事几人闻鹤语，旧游千古付猿啼。读书榻在窗犹闭，和韵诗残壁更题。回首桂林酬倡日，梦魂常到粤山西。
虞山瞿氏春晖园感怀·其三
作者：钱澄之
朝代：明
体裁：七言律诗

偕隐相怜道不孤，闭门惟赖卷篇娱。诗成雨夜酬夫子，泪染春山哭舅姑。点笔应知琴瑟暇，兴怀祇觉性情殊。近来词苑推闺彦，似此清吟及得无。
虞山瞿氏春晖园感怀·其二
作者：钱澄之
朝代：明
体裁：七言律诗

难后园亭半已虚，何年初葺郭西庐。家声健羡千秋后，人世牢愁廿载余。令子天南收碧血，文孙阶下课遗书。鹿门倡和题墙遍，吟罢伤心痛未除。
虞山瞿氏春晖园感怀·其四
作者：钱澄之
朝代：明
体裁：七言律诗

梧江闻难苦相催，送尔西奔万壑哀。瘴岭好留忠孝种，芒鞋真见乱离才。凤池客向蛮乡老，马革尸从虎穴回。谁料虞山巢破后，门庭重启故人来。
行延平诸县即事
作者：钱澄之
朝代：明

匹马秋来趁落霞，风尘自笑老生涯。乌啼似拥山城鹊，菊碎初开小县花。渡口渔人收晚棹，沙头津吏候征车。昨来野店频投宿，记在桥南三两家。画毂无歌行路难，连朝星露点征鞍。江城鱼火通沙县，山郭园林入永安。老吏漫持秦法律，诸生还睹汉衣冠。太平风景无多处，竹马儿童仔细看。
行延平诸县即事·其一
作者：钱澄之
朝代：明
体裁：七言律诗

匹马秋来趁落霞，风尘自笑老生涯。乌啼似拥山城鹊，菊碎初开小县花。渡口渔人收晚棹，沙头津吏候征车。昨来野店频投宿，记在桥南三两家。
行延平诸县即事·其二
作者：钱澄之
朝代：明

画毂无歌行路难，连朝星露点征鞍。江城鱼火通沙县，山郭园林入永安。老吏漫持秦法律，诸生还睹汉衣冠。太平风景无多处，竹马儿童仔细看。
行延平诸县即事·其二
作者：钱澄之
朝代：明
体裁：七言律诗

画毂无歌行路难，连朝星露点征鞍。江城鱼米通沙县，山郭园林入永安。老吏漫持秦法律，诸生还睹汉衣冠。太平风景无多处，竹马儿童仔细看。
行朝过袁太常特邱
作者：钱澄之
朝代：明

阊阖遥遥稽首还，侍臣剑佩近难攀。声音旧识袁临汝，须发遥惊庾子山。薄宦生涯随马足，青云咫尺隔鹓班。簪缨聚首真疑梦，泪尽烽烟一破颜。端笏垂金老奉常，新诗犹记咏吴阊。佩环响自先朝旧，须鬓丝由渡海苍。强项可怜淹小草，故人曾许荐长杨。当时复壁相持泣，回忆江南泪几行！
行朝过袁太常特邱·其一
作者：钱澄之
朝代：明

阊阖遥遥稽首还，侍臣剑佩近难攀。声音旧识袁临汝，须发遥惊庾子山。薄宦生涯随马足，青云咫尺隔鹓班。簪缨聚首真疑梦，泪尽烽烟一破颜。
行朝过袁太常特邱·其二
作者：钱澄之
朝代：明

端笏垂金老奉常，新诗犹记咏吴阊。佩环响自先朝旧，须鬓丝由渡海苍。强项可怜淹小草，故人曾许荐长杨。当时复壁相持泣，回忆江南泪几行！
行朝遇袁太常特邱·其一
作者：钱澄之
朝代：明
体裁：七言律诗

阊阖遥遥稽首还，侍臣剑佩近难攀。声音旧识袁临汝，须发还惊庾子山。薄宦生涯随马足，青云咫尺隔鹓班。簪缨聚首真疑梦，泪尽烽烟一破颜。
行朝遇袁太常特邱·其二
作者：钱澄之
朝代：明
体裁：七言律诗

端笏垂金老奉常，新诗犹记咏吴阊。佩环响自先朝旧，须鬓丝由渡海苍。强项可怜淹小草，故人曾许荐长杨。当时复壁相持泣，回忆江南泪几行。
行脚诗·其一
作者：钱澄之
朝代：明
体裁：七言律诗

佛法人情两未通，麻鞋钵袋任西东。衣冠莫笑当场戏，棒喝难施半死翁。往事是非都说梦，新年忧喜但书空。云山何处堪行脚，依旧临江哭路穷。
行脚诗·其七
作者：钱澄之
朝代：明
体裁：七言律诗

踏翻大地几吾徒，笑指菰芦兴未孤。最喜龙蛇随处杂，可知牛马任他呼。倦来那觉绳床短，饱后还嫌香饭粗。岩树是非关底事，漫劳分别问荣枯。
行脚诗·其三
作者：钱澄之
朝代：明
体裁：七言律诗

炉灰死尽志初降，夜半披衣礼法幢。戏把閒身藏北斗，笑开大口吸西江。布毛吹去无多子，芒屩踏穿定几双。好趁此时重抖擞，莫教辜负月当窗。
行脚诗·其三十
作者：钱澄之
朝代：明
体裁：七言律诗

多年家信始开函，笑脱青州鹘臭衫。坐对空宵忘月指，閒听野衲辨风帆。大师几处悬心印，高士经时换道衔。咫尺牛头吾不到，游人枉说献花岩。
行脚诗·其九
作者：钱澄之
朝代：明
体裁：七言律诗

桐帽棕蓑自偶偕，寻山何处有茅斋。但容折脚亲支爨，得覆匡床手缚柴。佛法难凭长脱略，故人相见且诙谐。常时开口防疑怪，那得临风一放怀。
行脚诗·其二
作者：钱澄之
朝代：明
体裁：七言律诗

逢人叉手话南宗，笑杀诸方老冻脓。绝迹孤峰从不到，转身沧海岂能容。情知广额刀难放，却讶曹溪碓久舂。消息杳然香欲烬，城南正打五更钟。
行脚诗·其二十
作者：钱澄之
朝代：明
体裁：七言律诗

参方老去渐蹉跎，的的西来意若何。谁是火鱼能破网，敢言活水不兴波。报恩临济三拳少，得法天龙一指多。半句投机吾事足，漫劳高座辨淆讹。
行脚诗·其二十一
作者：钱澄之
朝代：明
体裁：七言律诗

夜半惊心毒鼓挝，炉烟深处拜袈裟。当时误钉虚空橛，此日难栽石上花。学道未能全十忍，罢参且听演三车。天涯不用哀穷子，何处乾坤是我家。
行脚诗·其二十七
作者：钱澄之
朝代：明
体裁：七言律诗

衰病由来自苦吟，年才四十鬓毛侵。长期匣镜开生面，忽对炉灰竟死心。几度梦中哀武水，无端天外哭山阴。平生师友摧残尽，不向人间再鼓琴。
行脚诗·其二十三
作者：钱澄之
朝代：明
体裁：七言律诗

传道孤峰有磬声，踏残山路转伤情。一阶斗虎留泥迹，绕树饥鸦诉晚晴。佛座半欹无力正，龛灯欲暗几时明。出头天外凄凉久，谁共贫儿结伴行。
行脚诗·其二十九
作者：钱澄之
朝代：明
体裁：七言律诗

瘦竹枯藤信手拈，何时扶上祝融尖。山灵有誓期无负，佛法将兴屡见占。谁借团瓢容我住，长愁袍帽被人嫌。算来寒拾同流少，莫把浮踪到处淹。
行脚诗·其二十二
作者：钱澄之
朝代：明
体裁：七言律诗

回首云边断雁行，羁栖无梦过潇湘。谁留丈室朝搥磬，自别名山夜罢香。月出乱峰闻犬吠，泉施通国纵予狂。禅心死后原无事，祇向西天礼觉王。
行脚诗·其二十五
作者：钱澄之
朝代：明
体裁：七言律诗

来去穿云五尺藤，好峰精刹我频登。碧天万里同明月，丈室千年宿一灯。头白尚容还故国，眼枯不敢望诸陵。缁衣莫制人间泪，原是前朝剃染僧。
行脚诗·其二十八
作者：钱澄之
朝代：明
体裁：七言律诗

生成黄面老瞿昙，托钵栖山事未谙。鸟道艰难吾独去，蛮方辛苦旧同参。经行有地怜冰井，痛哭无舟载雪庵。洒泪别来成底事，误人芒屦是江南。
行脚诗·其二十六
作者：钱澄之
朝代：明
体裁：七言律诗

啼笑非时可自由，正伤春去又惊秋。山中有伴惟驯虎，草际无人莫放牛。谁到悬崖空撒手，几从黑海办回头。冥冥云雾多神物，应待真僧一钵收。
行脚诗·其二十四
作者：钱澄之
朝代：明
体裁：七言律诗

莫作悲歌意懒听，旧游此日半凋零。住山几个甘长饿，断酒多年怕独醒。秋尽猎人忧虎瘦，春来海客厌鱼腥。有谁问我休心法，授与灵均一卷经。
行脚诗·其五
作者：钱澄之
朝代：明
体裁：七言律诗

重到江南花渐稀，愁看柳絮涨天飞。残经翻过吹松火，破衲穿时覆葛衣。明白化城无路去，等閒田地几人归。近来颇会垂钩法，不坐蒲团坐钓矶。
行脚诗·其八
作者：钱澄之
朝代：明
体裁：七言律诗

鶗鴂经旬带雨啼，沿河芳草践成泥。何时火改茶初焙，几日天晴麦已齐。吾道半归沧海上，好山多在楚云西。出门望断元无事，到晚江头一杖藜。
行脚诗·其六
作者：钱澄之
朝代：明
体裁：七言律诗

粥饭随人生计疏，偶来野衲许同居。几回尘梦迷蕉鹿，猛觉灰心是木鱼。茗熟喜逢高士至，菜香每谢道人锄。判将老笔修禅史，又被圆通戒著书。
行脚诗·其十
作者：钱澄之
朝代：明
体裁：七言律诗

赤脚拖泥日几回，到头一句口难开。荒凉野寺鸣钟过，惭愧贫婆送米来。为觅因缘穿酒肆，欲传心事画炉灰。长街走尽无人遇，又向西风痛哭回。
行脚诗·其十一
作者：钱澄之
朝代：明
体裁：七言律诗

留得龙钟半死身，今年赤骨敢云贫。飘零花鸟谁为主，憔悴云山定几人。古庙有炉权过夜，老僧无妇惯伤春。荷衣每日临江洗，莫教沾他市上尘。
行脚诗·其十七
作者：钱澄之
朝代：明
体裁：七言律诗

閒来倚杖听江潮，芦火汀烟未寂寥。几处棹歌传北调，数株枯树说南朝。贝经一轴聊遮眼，黄篾三条且束腰。同学故人书信断，几时垂钓接诗瓢。
行脚诗·其十三
作者：钱澄之
朝代：明
体裁：七言律诗

郭北村南信脚跟，当歌欲放忽声吞。去来未必真游戏，成败何须细讨论。不为长饥投米店，岂因多病叩医门。夜深别有伤心伴，叫绝西山几个猿。
行脚诗·其十九
作者：钱澄之
朝代：明
体裁：七言律诗

祖庭秋晚野狐嗥，龙象纷纷醉后逃。白发岂能容大隐，青山幸不碍方袍。帆凌火岛风常变，客去松关月自高。一卷法华随意读，旁人错听是离骚。
行脚诗·其十二
作者：钱澄之
朝代：明
体裁：七言律诗

空中花雨日纷纷，莫道无声遍界闻。推倒泥神寻佛拜，收来牛骨换香焚。懒登投子师青鸟，会仗诸天起白云。好水好山吾自领，肯容俗汉与平分。
行脚诗·其十五
作者：钱澄之
朝代：明
体裁：七言律诗

阅尽沧桑是等閒，才辞天半又人间。老年湖海偏惊浪，家世烟霞厌住山。岂有拈提忧惑乱，但凭伶俐笑痴顽。此生未了他生了，亲见黄龙不问关。
行脚诗·其十八
作者：钱澄之
朝代：明
体裁：七言律诗

自笑颠狂自解嘲，偶思长啸窜荒郊。放生有愿收虫网，续火无薪落鸟巢。路滑石头还拨草，庵成枯木漫诛茆。中宵得句寻僧赏，正到柴门又懒敲。
行脚诗·其十六
作者：钱澄之
朝代：明
体裁：七言律诗

谁信灵山有别传，偶然担板漫谭禅。餐眠似得真三昧，功德休争第几天。香积屡分施鸽饭，竹筒时乞卖鱼钱。白牛不用强调服，鼻线随人自可怜。
行脚诗·其十四
作者：钱澄之
朝代：明
体裁：七言律诗

乱去林泉一半残，藏身那得竹三竿。饥寒总被婆心误，啸傲尝防冷眼看。末许片云黏拄杖，肯求寸土放蒲团。飘流合是吾生事，纸衲荷裳梦也安。
行脚诗·其四
作者：钱澄之
朝代：明
体裁：七言律诗

无端歌哭总成痴，瓢笠随身纵所之。普化云端羞振铎，寒山壁上怕题诗。野狐到底归槽厂，贫女安心卖笊篱。身在人家半在寺，行藏尽教世间疑。
行路难
作者：钱澄之
朝代：明

望见梧云路不通，西来贯甲引弓雄。邻船烧尽榜人窜，独树孤舟系晚风。夜黑山深暴雨催，虎狼队里脱身来。孝廉认得同行伴，映竹茅斋为我开。竹屋初糊未稳眠，山猺窃发又纷然。滩头便是焚舟处，仍杂村氓上渡船。斗柄横参冬已残，蛮方天气不知寒。梅花一树牛栏外，每日扶藜两度看。谁传邸诏到山扃，信是乘舆驻朗宁。愁绝浔州江路断，致身那得奋飞翎！穷山雨闭吏人呼，缯缴漫漫何处逋？几度被兵装已尽，倾家急难是苍梧！经旬守渡坐江头，典尽春衣问小舟。偏遇买粮船正过，弯弓停楫在中流。多难逢君事已迟，偷生到此岂宜悲！可怜身外无长物，留取孤臣一卷诗！憔悴累囚生意微，思归应是梦中归。山头却望摩空鸟，那得凌风学尔飞！孤儿相失已三年，万死蛮烟觅汝还。日夕牵衣今又散，乱山何处哭苍天！日落孤村数已穷，摩刀相向忽开笼。草间一夜成甘寝，病骨何曾解怕风。近关怕见北军装，掩面叉胸避道旁。忽说姓名惊改色，声音认得是同乡。十日无栖此夜偏，故人布被拟同眠。那知难后贫如我，抵足牛衣剧可怜！乞假辞朝去未回，伤心囚服此时来！龙舟驻处江声急，辇路荒残马矢堆。五更起坐自温经，还似书声静夜听。梵唱自矜能仿佛，老僧本色是优伶。刺史乡情荷已多，艰危无奈故人何！才从虎穴全巢卵，又送穷鱼脱网罗。寄语西村老布袍，旧时笥箧等閒抛。新诗一字浑忘却，壁上留题为我抄！赤脚敲门是再生，痴儿留得故人情。邻妪辍泣来相废，笑指今晨有哭声！惭负当年博奥声，车裘已尽听君行。三更病渴思涓滴，错唤獠奴阿段名。望见星岩泪已潸，稽呵有吏认愁颜。端州太守曾相识，一字包羞许过关。郡阁相邀揖罢还，传心御幄敢跻攀。使君莫怪频流涕，原是螭头旧侍班。阛阓烧残遍垝垣，徘徊难觅旧居门。老兵病卧前相问，为指孤吟阁尚存。吾乡幕客老天隅，为拟东还结伴趋。难后赤身行不得，重怜觅渡向苍梧！转眼佣奴便作威，解骖属望故人非。同乡好友输金足，惭愧全家尽赎归！好事潘生剧可怜，从龙身丧左江边！僮奴掠卖胡军里，说著低声泪点悬！难后同年尚几存，惠州高蹈早为髡。闭门野史犹堪葺，莫负临轩特典恩！连朝水长过山腰，村市填波波怒号。估客一时牵缆去，榜人呼我共撑篙。准拟龙车尔定随，那期雁字又参差。老兄愿让「生还集」，乞与同门标近诗。维舟崖寺试追攀，却说飞来自皖山。乡国十年归未得，暂留此地算生还。城上钟鸣作吼声，旧传此物是龙精。城亡一夜摩空去，不与人间报五更。寄语茅坪跛阿师，故人过岭也披缁。追寻万里门生谊，莫老蛮方负所思！双脚蹒跚卧路陲，客来相慰漫兴悲！乘舆何处吾归去，可是高车驷马时？严城背日客心哀，往事凄凉对劫灰。江右、岭南千古恨，不堪回首郁孤台！逆旅逢亲意转迷，无家归去傍人栖。出门斜指芦帘内，说是同乡别驾妻。寄去家书到未曾，烦君口信字难凭！故园兄弟休痴望，头白归来是老僧。江村初夏树阴阴，望去禾新客途深。跋涉最怜孺子苦，麻鞋破脚暗伤心！刚是行年四十来，不堪人事首重回！只今出世毋嫌晚，便算兹辰降母胎。江村竞渡鼓声新，卧病惊闻初度辰。莫道五丝难续命，看予几度再生身！三年习气已消磨，曾约东还此再过。古寺烧残老僧死，留予一顶教谁摩？急水回舟认此村，两株榕树覆山门。诗笺壁上张如旧，犹带伤秋泪点存！铁屩磨穿海上来，仙师有约到蓬莱。黑风一夜三山失，却望沧波痛哭回！移居深巷叩柴荆，问姓开门半日惊。更说与君惊绝事，痴儿寻得已随行。此地招寻独有君，惊看须鬓雪纷纷。姓名祗许孙嵩识，莫遗通村父老闻！自逃方外久忘机，特访名山入翠微。谷鸟相猜有何意，避人穿过隔溪飞？萧寺炊烟渐欲无，僧堂粥饭敢嫌粗！苦瓜未熟米、盐绝，吃尽山头雨后菇。天堂山上人来稀，天堂山僧去不归。归时托钵予亦去，回听钟声隔翠微。扶筇晓上最高峰，岚海平铺四面同。此际下方人未醒，茫茫都在白云中。峚峰关主本同乡，禅寂多年不下床。为指蒲团相对坐，沙弥初点一枝香。头白山僧旧说名，早年持律晚尤精。客来旋摘新锄菜，打水亲烧折脚铛。吾师托钵事终南，死后依然守一龛。说著钳锥随堕泪，旁人不信是同参。老僧多病苦修偏，课诵行禅夜不眠。更荷慈悲留过客，为怜单被自装绵。死关侍者老千峰，苦行年深有病容。见我橐中衣未制，亲携刀尺与裁缝。此生已信付寒灰，物外惊疑何处来？自是禅心死未尽，尚留俗相与人猜。望去山腰一缕烟，到来钟梵肃诸天。道人已习头陀行，为乞蓑衣与种田。朝搥钟磬礼袈裟，惭愧男儿始出家！胡跪阶前求剃草，可能选佛似丹霞？招寻有伴入松关，我自栖山尔自还。别后望云无过念，团瓢只在数峰间。自是多生风障深，才抛稚子又关心。出山送尔寻舟去，指与江头枫树林。自别松关苦溯流，更堪烟雨滞孤舟。竹房无限萧疏兴，来作篷窗万种愁！祇园劫后再来兴，耿耿犹存塔院灯。三市绕完无认得，出门唯识饭头僧。为指芒鞋更向前，匡庐深处许安禅？前身应是山居客，说著峰头意惘然！头白浔阳老楫师，江村邻舍半相知。故园桂树闻名久，可识如今剩几枝？放棹中流恨短篷，江山如旧恨无穷！邻船不识伤心事，打鼓鸣锣赛晚风。为指孤松问路行，到门应是举家惊！明晨便逐东风去，屋里平安寄一声！惊喜吴江旅榇还，岂期儿女镜团圆！伤心更有鸰原痛，那得忘情竟放船！
行路难·其一
作者：钱澄之
朝代：明
体裁：古风

我昔嬉游碧海边，黄金为舟白玉舷。交龙左右束篙楫，登之乃是天河船。天河清浅一线悬，中有波涛如山连。明星磊磊化为石，使我舟胶不得前。牵牛织女无由渡，终年相望涕潸然。人生会合须有命，何苦忧郁自相煎。行路难，劝君还家斟斗酒，卧看白云南山颠。
行路难·其一
作者：钱澄之
朝代：明
体裁：七言绝句

望见梧云路不通，西来贯甲引弓雄。邻船烧尽榜人窜，独树孤舟系晚风。
行路难·其七
作者：钱澄之
朝代：明
体裁：古风

君不见未央宫前双铜人，云中独立何崔嵬。身承仙露入霄汉，金盘掌上高撑开。君王深在阊阖里，日暮云端首重回。邺都新辟咸阳灰，诏徙铜人关东来。百丈云梯升斧凿，昆崙忽裂泰华摧。金盘塌空声如雷，铜人自倒无人推。万牛力尽不能去，遂令千古埋蒿莱。路旁观者咸叹息，泪痕斑斑垂两颏。行路难，君勿哀。此身异代不相用，不如委弃同尘埃。
行路难·其七
作者：钱澄之
朝代：明
体裁：七言绝句

经旬守渡坐江头，典尽春衣问小舟。偏遇买粮船正过，弯弓停楫在中流。
行路难·其三
作者：钱澄之
朝代：明
体裁：古风

君不见东方朔，原是天上列星班。天公觞金母，簪笔充从官。帝旁玉女顾之笑，回车赠以青琅玕。雷公震怒天公宥，谪居人世金马间。当时乘兴出霄汉，谁识人间去不还。汉家天子重烧丹，白日凌空思羽翰。方朔在前不见用，空遣方士访三山。
行路难·其三
作者：钱澄之
朝代：明
体裁：七言绝句

竹屋初糊未稳眠，山猺窃发又纷然。滩头便是焚舟处，仍杂村氓上渡船。
行路难·其三十
作者：钱澄之
朝代：明
体裁：七言绝句

城上钟鸣作吼声，旧传此物是龙精。城亡一夜摩空去，不与人间报五更。
行路难·其三十一
作者：钱澄之
朝代：明
体裁：七言绝句

寄语茅坪跛阿师，故人过岭也披缁。追寻万里门生谊，莫老蛮方负所思。
行路难·其三十一
作者：钱澄之
朝代：明

寄语茅坪跛阿师，故人过岭也披缁。追寻万里门生谊，莫老蛮方负所思！
行路难·其三十七
作者：钱澄之
朝代：明
体裁：七言绝句

刚是行年四十来，不堪人事首重回。祇今出世毋嫌晚，便算兹辰降母胎。
行路难·其三十七
作者：钱澄之
朝代：明

刚是行年四十来，不堪人事首重回！只今出世毋嫌晚，便算兹辰降母胎。
行路难·其三十三
作者：钱澄之
朝代：明
体裁：七言绝句

严城背日客心哀，往事凄凉对劫灰。江右、岭南千古恨，不堪回首郁孤台。
行路难·其三十三
作者：钱澄之
朝代：明

严城背日客心哀，往事凄凉对劫灰。江右、岭南千古恨，不堪回首郁孤台！
行路难·其三十九
作者：钱澄之
朝代：明
体裁：七言绝句

三年习气已消磨，曾约东还此再过。古寺烧残老僧死，留予一顶教谁摩。
行路难·其三十九
作者：钱澄之
朝代：明

三年习气已消磨，曾约东还此再过。古寺烧残老僧死，留予一顶教谁摩？
行路难·其三十二
作者：钱澄之
朝代：明
体裁：七言绝句

双脚蹒跚卧路陲，客来相慰漫兴悲。乘舆何处吾归去，可是高车驷马时。
行路难·其三十二
作者：钱澄之
朝代：明

双脚蹒跚卧路陲，客来相慰漫兴悲！乘舆何处吾归去，可是高车驷马时？
行路难·其三十五
作者：钱澄之
朝代：明
体裁：七言绝句

寄去家书到未曾，烦君口信字难凭。故园兄弟休痴望，头白归来是老僧。
行路难·其三十五
作者：钱澄之
朝代：明

寄去家书到未曾，烦君口信字难凭！故园兄弟休痴望，头白归来是老僧。
行路难·其三十八
作者：钱澄之
朝代：明
体裁：七言绝句

江村竞渡鼓声新，卧病惊闻初度辰。莫道五丝难续命，看予几度再生身。
行路难·其三十八
作者：钱澄之
朝代：明

江村竞渡鼓声新，卧病惊闻初度辰。莫道五丝难续命，看予几度再生身！
行路难·其三十六
作者：钱澄之
朝代：明
体裁：七言绝句

江村初夏树阴阴，望去禾新客路深。跋涉最怜孺子苦，麻鞋破脚暗伤心。
行路难·其三十六
作者：钱澄之
朝代：明

江村初夏树阴阴，望去禾新客途深。跋涉最怜孺子苦，麻鞋破脚暗伤心！
行路难·其三十四
作者：钱澄之
朝代：明
体裁：七言绝句

逆旅逢亲意转迷，无家归去傍人栖。出门斜指芦帘内，说是同乡别驾妻。
行路难·其九
作者：钱澄之
朝代：明
体裁：七言绝句

憔悴累囚生意微，思归应是梦中归。山头却望摩空鸟，那得凌风学尔飞。
行路难·其九
作者：钱澄之
朝代：明

憔悴累囚生意微，思归应是梦中归。山头却望摩空鸟，那得凌风学尔飞！
行路难·其二
作者：钱澄之
朝代：明
体裁：古风

君不见东海安期生，家在瀛州三岛旁。庭前双植珊瑚树，池边游戏紫鸳鸯。邀将洪崖对六博，颐指玉女斟琼浆。一朝挥手谢仙侣，鞭走白龙翔八荒。只道三山常可到，谁知海涸尘飞扬。蓬莱方丈埋沙碛，金银宫阙栽胡桑。珊瑚已枯鸳鸯死，使人对之心茫茫。行路难，天倾地坼眼底见，断鳌炼石非荒唐。悔不早娶邯郸倡，白首贫贱守故乡。
行路难·其二
作者：钱澄之
朝代：明
体裁：七言绝句

夜黑山深暴雨催，虎狼队里脱身来。孝廉认得同行伴，映竹茅斋为我开。
行路难·其二十
作者：钱澄之
朝代：明
体裁：七言绝句

望见星岩泪已潸，稽呵有吏认愁颜。端州太守曾相识，一字包羞许过关。
行路难·其二十一
作者：钱澄之
朝代：明

郡阁相邀揖罢还，传心御幄敢跻攀。使君莫怪频流涕，原是螭头旧侍班。
行路难·其二十一
作者：钱澄之
朝代：明
体裁：七言绝句

郡阁相邀揖罢还，伤心御幄敢跻攀。使君莫怪频流涕，原是螭头旧侍班。
行路难·其二十七
作者：钱澄之
朝代：明
体裁：七言绝句

连朝水长过山腰，村市填波波怒号。估客一时牵缆去，榜人呼我共撑篙。
行路难·其二十三
作者：钱澄之
朝代：明
体裁：七言绝句

吾乡幕客老天隅，为拟东还结伴趋。难后赤身行不得，重怜觅渡向苍梧。
行路难·其二十三
作者：钱澄之
朝代：明

吾乡幕客老天隅，为拟东还结伴趋。难后赤身行不得，重怜觅渡向苍梧！
行路难·其二十九
作者：钱澄之
朝代：明
体裁：七言绝句

维舟崖寺试追攀，却说飞来自皖山。乡国十年归未得，暂留此地算生还。
行路难·其二十二
作者：钱澄之
朝代：明
体裁：七言绝句

阛阓烧残遍垝垣，徘徊难觅旧居门。老兵病卧前相问，为指孤吟阁尚存。
行路难·其二十五
作者：钱澄之
朝代：明
体裁：七言绝句

好事潘生剧可怜，从龙身丧左江边。僮奴掠卖胡军里，说着低声泪点悬。
行路难·其二十五
作者：钱澄之
朝代：明

好事潘生剧可怜，从龙身丧左江边！僮奴掠卖胡军里，说著低声泪点悬！
行路难·其二十八
作者：钱澄之
朝代：明
体裁：七言绝句

准拟龙车尔定随，那期雁字又参差。老兄愿让「生还集」，乞与同门标近诗。
行路难·其二十六
作者：钱澄之
朝代：明
体裁：七言绝句

难后同年尚几存，惠州高蹈早为髡。闭门野史犹堪葺，莫负临轩特典恩。
行路难·其二十六
作者：钱澄之
朝代：明

难后同年尚几存，惠州高蹈早为髡。闭门野史犹堪葺，莫负临轩特典恩！
行路难·其二十四
作者：钱澄之
朝代：明
体裁：七言绝句

转眼佣奴便作威，解骖属望故人非。同乡好友输金足，惭愧全家尽赎归。
行路难·其二十四
作者：钱澄之
朝代：明

转眼佣奴便作威，解骖属望故人非。同乡好友输金足，惭愧全家尽赎归！
行路难·其五
作者：钱澄之
朝代：明
体裁：古风

君不见沧海巨鳌出海嬉，鲸鼍汲浪纷纷随。两眼荧荧日月出，首簪三山舞僛僛。海边居人天昼黑，旬日始知昆崙移。仙客乘槎要钓此，钩竿乃是扶桑枝。青龙苍麟作饵脯，明月为钩虹霓丝。须臾牵之出海水，山崩海涸鳌不知。波涛一失蝼蚁笑，见之使我增伤悲。身非神龙能变化，不知蝘蜓藏浊泥，人生肮脏徒尔为。
行路难·其五
作者：钱澄之
朝代：明
体裁：七言绝句

谁传邸诏到山扃，信是乘舆驻朗宁。愁绝浔州江路断，致身那得奋飞翎。
行路难·其五
作者：钱澄之
朝代：明

谁传邸诏到山扃，信是乘舆驻朗宁。愁绝浔州江路断，致身那得奋飞翎！
行路难·其五十
作者：钱澄之
朝代：明
体裁：七言绝句

吾师托钵事终南，死后依然守一龛。说著钳锥随堕泪，旁人不信是同参。
行路难·其五十一
作者：钱澄之
朝代：明
体裁：七言绝句

老僧多病苦修偏，课诵行禅夜不眠。更荷慈悲留过客，为怜单被自装绵。
行路难·其五十七
作者：钱澄之
朝代：明
体裁：七言绝句

自是多生夙障深，才抛稚子又关心。出山送尔寻舟去，指与江头枫树林。
行路难·其五十七
作者：钱澄之
朝代：明

自是多生风障深，才抛稚子又关心。出山送尔寻舟去，指与江头枫树林。
行路难·其五十三
作者：钱澄之
朝代：明
体裁：七言绝句

此生已信付寒灰，物外惊疑何处来。自是禅心死未尽，尚留俗相与人猜。
行路难·其五十三
作者：钱澄之
朝代：明

此生已信付寒灰，物外惊疑何处来？自是禅心死未尽，尚留俗相与人猜。
行路难·其五十九
作者：钱澄之
朝代：明
体裁：七言绝句

祇园劫后再来兴，耿耿犹存塔院灯。三匝绕完无认得，出门唯识饭头僧。
行路难·其五十九
作者：钱澄之
朝代：明

祇园劫后再来兴，耿耿犹存塔院灯。三市绕完无认得，出门唯识饭头僧。
行路难·其五十二
作者：钱澄之
朝代：明
体裁：七言绝句

死关侍者老千峰，苦行年深有病容。见我橐中衣未制，亲携刀尺与裁缝。
行路难·其五十五
作者：钱澄之
朝代：明
体裁：七言绝句

朝搥钟磬礼袈裟，惭愧男儿始出家。胡跪阶前求薙草，可能选佛似丹霞。
行路难·其五十五
作者：钱澄之
朝代：明

朝搥钟磬礼袈裟，惭愧男儿始出家！胡跪阶前求剃草，可能选佛似丹霞？
行路难·其五十八
作者：钱澄之
朝代：明
体裁：七言绝句

自别松关苦溯流，更堪烟雨滞孤舟。竹房无限萧疏兴，来作篷窗万种愁。
行路难·其五十八
作者：钱澄之
朝代：明

自别松关苦溯流，更堪烟雨滞孤舟。竹房无限萧疏兴，来作篷窗万种愁！
行路难·其五十六
作者：钱澄之
朝代：明
体裁：七言绝句

招寻有伴入松关，我自栖山尔自还。别后望云无过念，团瓢只在数峰间。
行路难·其五十四
作者：钱澄之
朝代：明
体裁：七言绝句

望去山腰一缕烟，到来钟梵肃诸天。道人已习头陀行，为乞蓑衣与种田。
行路难·其八
作者：钱澄之
朝代：明
体裁：七言绝句

多难逢君事已迟，偷生到此岂宜悲。可怜身外无长物，留取孤臣一卷诗。
行路难·其八
作者：钱澄之
朝代：明

多难逢君事已迟，偷生到此岂宜悲！可怜身外无长物，留取孤臣一卷诗！
行路难·其六
作者：钱澄之
朝代：明
体裁：古风

君不见汤池鱼，炎烂鼎沸吹波戏。君不见烟穴鼠，赤燄绕身爪牙利。燕子本是菰芦族，春来忽逐炎州翠。炎州火起翠鸟飞，燕子巢焚何处归。万物赋性各有类，何苦追逐与天违。行路难，君毋忧。青天路阔去悠悠，慎勿将身火上游。
行路难·其六
作者：钱澄之
朝代：明
体裁：七言绝句

穷山雨闭吏人呼，缯缴漫漫何处逋。几度被兵装已尽，倾家急难是苍梧。
行路难·其六
作者：钱澄之
朝代：明

穷山雨闭吏人呼，缯缴漫漫何处逋？几度被兵装已尽，倾家急难是苍梧！
行路难·其六十
作者：钱澄之
朝代：明
体裁：七言绝句

为指芒鞋更向前，匡庐深处许安禅。前身应是山居客，说著峰头意惘然。
行路难·其六十
作者：钱澄之
朝代：明

为指芒鞋更向前，匡庐深处许安禅？前身应是山居客，说著峰头意惘然！
行路难·其六十一
作者：钱澄之
朝代：明
体裁：七言绝句

头白浔阳老楫师，江村邻舍半相知。故园桂树闻名久，可识如今剩几枝。
行路难·其六十一
作者：钱澄之
朝代：明

头白浔阳老楫师，江村邻舍半相知。故园桂树闻名久，可识如今剩几枝？
行路难·其六十三
作者：钱澄之
朝代：明
体裁：七言绝句

为指孤松问路行，到门应是举家惊。明晨便逐东风去，屋里平安寄一声。
行路难·其六十三
作者：钱澄之
朝代：明

为指孤松问路行，到门应是举家惊！明晨便逐东风去，屋里平安寄一声！
行路难·其六十二
作者：钱澄之
朝代：明
体裁：七言绝句

放棹中流任短篷，江山如旧恨无穷。邻船不识伤心事，打鼓鸣锣赛晚风。
行路难·其六十二
作者：钱澄之
朝代：明

放棹中流恨短篷，江山如旧恨无穷！邻船不识伤心事，打鼓鸣锣赛晚风。
行路难·其六十四
作者：钱澄之
朝代：明
体裁：七言绝句

惊喜吴江旅榇还，岂期儿女镜团圆。伤心更有鸰原痛，那得忘情竟放船。
行路难·其六十四
作者：钱澄之
朝代：明

惊喜吴江旅榇还，岂期儿女镜团圆！伤心更有鸰原痛，那得忘情竟放船！
行路难·其十
作者：钱澄之
朝代：明
体裁：七言绝句

孤儿相失已三年，万死蛮烟觅汝还。日夕牵衣今又散，乱山何处哭苍天。
行路难·其十
作者：钱澄之
朝代：明

孤儿相失已三年，万死蛮烟觅汝还。日夕牵衣今又散，乱山何处哭苍天！
行路难·其十一
作者：钱澄之
朝代：明
体裁：七言绝句

日落孤村数已穷，摩刀相向忽开笼。草间一夜成甘寝，病骨何曾解怕风。
行路难·其十七
作者：钱澄之
朝代：明
体裁：七言绝句

寄语西村老布袍，旧时笥箧等閒抛。新诗一字浑忘却，壁上留题为我抄。
行路难·其十七
作者：钱澄之
朝代：明

寄语西村老布袍，旧时笥箧等閒抛。新诗一字浑忘却，壁上留题为我抄！
行路难·其十三
作者：钱澄之
朝代：明
体裁：七言绝句

十口无栖此夜偏，故人布被拟同眠。那知难后贫如我，抵足牛衣剧可怜。
行路难·其十三
作者：钱澄之
朝代：明

十日无栖此夜偏，故人布被拟同眠。那知难后贫如我，抵足牛衣剧可怜！
行路难·其十九
作者：钱澄之
朝代：明
体裁：七言绝句

惭负当年博奥声，车裘已尽听君行。三更病渴思涓滴，错唤獠奴阿段名。
行路难·其十二
作者：钱澄之
朝代：明
体裁：七言绝句

近关怕见北军装，掩面叉胸避道旁。忽说姓名惊改色，声音认得是同乡。
行路难·其十五
作者：钱澄之
朝代：明
体裁：七言绝句

五更起坐自温经，还似书声静夜听。梵唱自矜能仿佛，老僧本色是优伶。
行路难·其十八
作者：钱澄之
朝代：明
体裁：七言绝句

赤脚敲门是再生，痴儿留得故人情。邻妪辍泣来相庆，笑指今晨有哭声。
行路难·其十八
作者：钱澄之
朝代：明

赤脚敲门是再生，痴儿留得故人情。邻妪辍泣来相废，笑指今晨有哭声！
行路难·其十六
作者：钱澄之
朝代：明
体裁：七言绝句

刺史乡情荷已多，艰危无奈故人何。才从虎穴全巢卵，又送穷鱼脱网罗。
行路难·其十六
作者：钱澄之
朝代：明

刺史乡情荷已多，艰危无奈故人何！才从虎穴全巢卵，又送穷鱼脱网罗。
行路难·其十四
作者：钱澄之
朝代：明
体裁：七言绝句

乞假辞朝去未回，伤心囚服此时来。龙舟驻处江声急，辇路荒残马矢堆。
行路难·其十四
作者：钱澄之
朝代：明

乞假辞朝去未回，伤心囚服此时来！龙舟驻处江声急，辇路荒残马矢堆。
行路难·其四
作者：钱澄之
朝代：明
体裁：七言绝句

斗柄横参冬已残，蛮方天气不知寒。梅花一树牛栏外，每日扶藜两度看。
行路难·其四
作者：钱澄之
朝代：明
体裁：古风

白玉为床银为瓶，蛟螭屈曲盘黄金。上悬百尺青丝绠，辘轳晓转鸣凤音。青丝一绝不复上，井高苔滑何处寻。美人临阑空叹息，欲往从之井水深。丈夫出世不称意，不如银瓶井底沉。虽遭困踬无人用，犹得美人怜惜心。
行路难·其四十
作者：钱澄之
朝代：明
体裁：七言绝句

急水回舟认此村，两株榕树覆山门。诗笺壁上张如旧，犹带伤秋泪点存。
行路难·其四十
作者：钱澄之
朝代：明

急水回舟认此村，两株榕树覆山门。诗笺壁上张如旧，犹带伤秋泪点存！
行路难·其四十一
作者：钱澄之
朝代：明
体裁：七言绝句

铁屩磨穿海上来，仙师有约到蓬莱。黑风一夜三山失，却望沧波痛哭回。
行路难·其四十一
作者：钱澄之
朝代：明

铁屩磨穿海上来，仙师有约到蓬莱。黑风一夜三山失，却望沧波痛哭回！
行路难·其四十七
作者：钱澄之
朝代：明
体裁：七言绝句

扶筇晓上最高峰，岚海平铺四面同。此际下方人未醒，茫茫都在白云中。
行路难·其四十三
作者：钱澄之
朝代：明
体裁：七言绝句

此地招寻独有君，惊看须鬓雪纷纷。姓名祇许孙嵩识，莫遣通村父老闻。
行路难·其四十三
作者：钱澄之
朝代：明

此地招寻独有君，惊看须鬓雪纷纷。姓名祗许孙嵩识，莫遗通村父老闻！
行路难·其四十九
作者：钱澄之
朝代：明
体裁：七言绝句

头白山僧旧识名，早年持律晚尤精。客来旋摘新锄菜，打水亲烧折脚铛。
行路难·其四十九
作者：钱澄之
朝代：明

头白山僧旧说名，早年持律晚尤精。客来旋摘新锄菜，打水亲烧折脚铛。
行路难·其四十二
作者：钱澄之
朝代：明
体裁：七言绝句

移居深巷叩柴荆，问姓开门半日惊。更说与君惊绝事，痴儿寻得已随行。
行路难·其四十五
作者：钱澄之
朝代：明
体裁：七言绝句

萧寺炊烟渐欲无，僧堂粥饭敢嫌粗。苦瓜未熟米、盐绝，吃尽山头雨后菇。
行路难·其四十五
作者：钱澄之
朝代：明

萧寺炊烟渐欲无，僧堂粥饭敢嫌粗！苦瓜未熟米、盐绝，吃尽山头雨后菇。
行路难·其四十八
作者：钱澄之
朝代：明
体裁：七言绝句

峚峰关主本同乡，禅寂多年不下床。为指蒲团相对坐，沙弥初点一枝香。
行路难·其四十六
作者：钱澄之
朝代：明
体裁：七言绝句

天堂山上人来稀，天堂山僧去不归。归时托钵予亦去，回听钟声隔翠微。
行路难·其四十四
作者：钱澄之
朝代：明
体裁：七言绝句

自逃方外久忘机，特访名山入翠微。谷鸟相猜有何意，避人穿过隔溪飞。
行路难·其四十四
作者：钱澄之
朝代：明

自逃方外久忘机，特访名山入翠微。谷鸟相猜有何意，避人穿过隔溪飞？
衢州遇韦剑威
作者：钱澄之
朝代：明
体裁：五言律诗

落魄三衢市，风尘杂泪痕。对人声尽变，怪我发犹存。生死浑閒事，衣冠是圣恩。吴江血已碧，犹自问王孙。
衢州遇韦剑威
作者：钱澄之
朝代：明

落魄三衢市，风尘绝泪痕。对人声尽变，怪我发犹存。生死浑閒事，衣冠是圣恩。吴江血已碧，犹是问王孙。
补哭方还山诗·其一
作者：钱澄之
朝代：明
体裁：七言律诗

曾向溪头哭繐帷，酸心难赋哭君诗。行藏不碍同门学，情性通于早岁知。家事赤贫游宦后，篇章暴富暮年时。人生七十宁嫌死，死在穷途更可悲。
补哭方还山诗·其二
作者：钱澄之
朝代：明
体裁：七言律诗

汉庭一第苦蹉跎，空向文场费揣摩。乱日功名都小草，老年心事付高歌。连篇立就常疑速，佳句须传不在多。料是象贤难割爱，老夫删定意如何。
表忠祠吊方练诸公
作者：钱澄之
朝代：明
体裁：五言律诗

荒祠留古木，遗范肃江城。野史虚难信，帝心久亦平。春秋无血祀，朝暮有鸦声。当事时来往，何人请易名。
衲成
作者：钱澄之
朝代：明
体裁：五言律诗

一衲三年愿，今秋愿始成。未烦缁素辨，且爱水田名。汉服人间怪，宫衣梦里荣。佛恩留此制，稳著遂平生。
襄阳估
作者：钱澄之
朝代：明
体裁：五言绝句

生长风波里，频年江海游。襄阳今有信，侬得上郎舟。
襄阳估·其一
作者：钱澄之
朝代：明
体裁：五言绝句

挽郎郎不住，急雨打篷窗。白日风波恶，愁郎过九江。
襄阳估·其二
作者：钱澄之
朝代：明
体裁：五言绝句

不怪大堤女，不怨踏歌声。襄阳今有贼，侬不放郎行。
西方庵石眉初度二首·其一
作者：钱澄之
朝代：明
体裁：五言律诗

此地无来往，惟寻开士居。栖心三径竹，寓目一畦蔬。门掩持经日，香残出定初。许君亲有见，出示杖人书。
西方庵石眉初度二首·其二
作者：钱澄之
朝代：明
体裁：五言律诗

精舍藏村落，双扉昼不开。今晨花甲过，合境苾刍来。野饭烧冬笋，人情送蜡梅。陶潜无米汁，也索饱斋回。
西林寺访吴日千·其一
作者：钱澄之
朝代：明
体裁：五言律诗

似尔真高士，居然一老髡。尽多逃世外，难得断名根。天意应无悔，吾心岂足论。不知憔悴客，今得几人存。
西林寺访吴日千·其三
作者：钱澄之
朝代：明
体裁：五言律诗

身外惟贤偶，安贫得自如。祇缘生易足，非与世偏疏。客舍还储酒，僧窗少看书。中丞雅好士，无处式君庐。
西林寺访吴日千·其二
作者：钱澄之
朝代：明
体裁：五言律诗

气静诗书里，神寒丘壑间。故人皆白首，何处是青山。于世都无累，此身落得閒。祇闻朋好至，倒屣为开关。
西林寺访吴日千·其四
作者：钱澄之
朝代：明
体裁：五言律诗

海内称词妙，超超孰汝过。怪来存集少，祇是读书多。文应人家乞，诗凭记者歌。千秋有大业，不作意如何。
西泠得三左振公书因怀农父鉴在
作者：钱澄之
朝代：明
体裁：七言律诗

春江早上武林船，不见风波已近年。草际群蛙多在井，秋来黄鹄欲摩天。周郎曲奏燕台雨，季子魂销瘴海烟。畴昔弟兄吴越遍，西园笔札仗诸贤。
西门行
作者：钱澄之
朝代：明
体裁：乐府曲辞

出西门，莽萧萧。狐狸冢中出，见人昼号。问冢中枯骨胡不豪，胡为腐肉嘬尽，不能去冢逃。驾八龙，登昆崙。上帝赐丸药，千岁颜常青。手授书一卷，云是大丹经。行之三日夜，役役不得宁。自非仙人王子乔，安得天降白玉棺。既是仙人王子乔，安用天降白玉棺。饮酒近妇人，且须快目前。神仙好枯槁，有何可喜欢。
见新燕有感
作者：钱澄之
朝代：明
体裁：七言律诗

旅食经年又未归，朝看新燕入双扉。已窥客幕巢难稳，似怪人家垒渐稀。掠水乍高沾湿浅，乘空忽下受风微。如今大宅愁烽燹，好向深林草巷飞。
见新笋有感
作者：钱澄之
朝代：明
体裁：七言绝句

瘦竹龙钟三两竿，年年池上望檀栾。今朝新笋盈林迸，不见吾兄倚杖看。
见齐方壶关外书信有怀
作者：钱澄之
朝代：明
体裁：七言律诗

睹君书札字如鸦，远自关东万里赊。病妇可怜长在榻，娇儿犹怪不还家。深宵梦醒沙场月，绝塞愁吟野戍花。闻道辽阳饶唱和，新篇几拍入清笳。
詹上寓目
作者：钱澄之
朝代：明
体裁：五言律诗

关榷舟难过，偷从小港通。盈街腥网户，驾浪接渔篷。盗散从军去，防稀汛地空。前途湖面阔，愁煞起西风。
讯臣向魏塘近事
作者：钱澄之
朝代：明
体裁：七言律诗

魏塘回首几招魂，不在南园即半村。吏部果然嗣爱子，职方曾否有遗孙。入官田宅谁为赎，恋主僮奴若个存。想见两家花圃好，春时一样锁青门。
许岩公复入双溪旧址结庐乞书容膝两字
作者：钱澄之
朝代：明
体裁：五言律诗

卜筑依初地，溪声旧厌庐。闾阎秦火后，人物汉阴馀。暂与市喧接，自然静者居。南窗容膝处，老笔为君书。
访别峰室僧不遇
作者：钱澄之
朝代：明
体裁：五言律诗

独木桥通处，瓜藤覆竹扉。鸦巢窥食近，人迹印苔稀。厨宿松花饭，墙留薜荔衣。朝来持钵去，言到日西归。
访叶特子
作者：钱澄之
朝代：明
体裁：五言律诗

小构何年毕，为园且护篱。天晴庭晒药，雨洗壁题诗。茗熟谈深后，樽开客聚时。要予常散步，乘兴勿须期。
访家子璧
作者：钱澄之
朝代：明
体裁：七言律诗

往事心伤不可论，先朝坛坫几人存。湖山劫后重寻址，军马城中独闭门。生计祇闻新药室，家声同说旧王孙。云龙意气当时合，白首相看两弟昆。
访家尔斐村墅
作者：钱澄之
朝代：明
体裁：古风

出郭气方旦，草露泫朝暾。林烟鸟际散，遥见溪上村。閒鹭相与浴，农歌时忽喧。轻舟赴檐宇，稚子启衡门。遂造松间阁，亦开临水轩。青蒲冒波出，绿荷当窗翻。修篁森道列，怪石夹岸蹲。主人尚萧疏，脱略巾栉繁。披襟荫乔木，散发弄清源。豁达池边风，吹我手中樽。朗咏邱中诗，还抗田家言。行乐滞返棹，归途及黄昏。雨势欲倾注，电光互吐吞。回望隔浦溆，不辨蒋生园。幽意托暗火，渺然向谁论。
访当垆不值遍阅诸妓而返
作者：钱澄之
朝代：明
体裁：七言绝句

珠帘空闭一庭秋，羞上关家燕子楼。阅遍寒花难买醉，归来依旧鹔鹴裘。
访方还青山庄·其一
作者：钱澄之
朝代：明
体裁：五言律诗

劈面冲风去，行人纳手寒。诗从驴背就，客用马头阑。问路三叉错，沈吟一字难。遥知今夜宿，倡和有方干。
访方还青山庄·其二
作者：钱澄之
朝代：明
体裁：五言律诗

老友官初罢，携孥住此山。径荒无辙迹，水落有潺湲。瘦马放溪上，居人指树间。天寒知不出，应是掩柴关。
访木平上人所居一茅是长干绝顶
作者：钱澄之
朝代：明
体裁：七言绝句

绝顶孤扉昼不开，望中烟树隐楼台。有时雨久炊常断，居士敲门送米来。
访毕牧生登御书楼有作
作者：钱澄之
朝代：明
体裁：七言律诗

尚书府第县西头，零落家声强应酬。细草绿延深巷古，高花白照小庭幽。国恩肯向新朝讳，故物犹怜御墨留。更有纶章皆世宝，许予瞻仰上层楼。
访汤玄翼郊居
作者：钱澄之
朝代：明
体裁：七言律诗

高士新租圃廨居，春深庑下夜舂疏。閒寻碑石雠难字，喜过街廛觅异书。病色祇疑禅定起，谈锋偏洽茗香初。清诗忽被词林赏，博得邻园五斗糈。
访汪辰初不遇·其一
作者：钱澄之
朝代：明
体裁：五言律诗

万里天南客，生还望已休。阿咸逢夏口，说汝到扬州。苦自言难尽，悲无泪可流。如何停棹访，又作楚江游。
访汪辰初不遇·其二
作者：钱澄之
朝代：明
体裁：五言律诗

仆隶无人在，叩门识我谁。一心依故旧，尽室出艰危。见汝佳儿喜，增予爱子悲。向来同事谊，应有细君知。
访沈惕庵村居·其一
作者：钱澄之
朝代：明
体裁：七言律诗

閒锁高楼野外居，故人相访暮春馀。水田泥浊调生犊，山路叉多信跛驴。屋赁半间栖剑客，窗存破砚写方书。岳僧近自湖南至，又过城隅给米蔬。
访沈惕庵村居·其二
作者：钱澄之
朝代：明
体裁：七言律诗

梦回钩党痛犹新，握手相看万死身。沧海变馀吾道在，青山别后旧交贫。放声歌哭无多处，开口笑谈共几人。邻舍药阑花正好，却缘底事独伤春。
访王敬哉宗伯·其一
作者：钱澄之
朝代：明
体裁：七言律诗

懒性平生畏曳裾，故人惟见老尚书。追随祇忆风波里，涕泪重思患难初。分隔云泥劳齿挂，交存杵臼怪音疏。漫梯须鬓今都变，酒兴诗怀总不如。
访王敬哉宗伯·其三
作者：钱澄之
朝代：明
体裁：七言律诗

乱离烽火遍三吴，聚首江天兴未孤。我竟举家沉震泽，君还结伴出汾湖。路分南北情难寄，迹判行藏道不殊。一别到今三十载，相逢依旧老狂奴。
访王敬哉宗伯·其二
作者：钱澄之
朝代：明
体裁：七言律诗

天门咫尺乞身归，米市南头访旧扉。客到大都仍皂帽，人传小巷是乌衣。诗篇闭户堪娱老，相业贻家且息机。坐看司空调鼎鼐，手成元化慰庭闱。
访王敬哉宗伯·其四
作者：钱澄之
朝代：明
体裁：七言律诗

每忆江村系棹时，生还有路劝相随。篷窗挽袂情何切，津市逢兵悔已迟。促膝遍询同难客，开箱急捡寄怀诗。心伤往事难为说，此意旁人那得知。
访董苍水
作者：钱澄之
朝代：明
体裁：七言律诗

倦游归卧兴何如，三径萧然雨过馀。容鬓半衰为客日，情怀早见入门初。年深水槛苔常古，秋老瓜棚蔓未除。共说在家贫亦好，怜君无计得安居。
访顾谷臣
作者：钱澄之
朝代：明
体裁：七言律诗

魏塘高士老支离，见说人奇病亦奇。车辙到来多长者，邮筒展出尽新诗。交游四海文章伯，教授通乡子弟师。一榻欲穿知坐久，端居还许客披帷。
访龚芝麓宗伯·其一
作者：钱澄之
朝代：明
体裁：七言律诗

百年礼乐存宗伯，四海交游在合肥。俸禄可怜随客尽，诗篇多是对人挥。物情辐辏宁能谢，主眷频繁不放归。自昔老狂踪迹远，于今始得一抠衣。
访龚芝麓宗伯·其三
作者：钱澄之
朝代：明
体裁：七言律诗

文采风流世所师，精神也为应酬疲。朝回不断樽前客，病起还添枕上诗。妙句岂缘思索得，高朋真与性情宜。可知心事牢骚甚，寄兴摅怀总在兹。
访龚芝麓宗伯·其二
作者：钱澄之
朝代：明
体裁：七言律诗

十月风严客路赊，疲驴破帽走京华。行囊颇重无非稿，老笔将枯或有花。头白未能忘啸咏，身危不敢恋烟霞。词林坛坫君今主，宗匠推谁第一家。
访龚芝麓宗伯·其四
作者：钱澄之
朝代：明
体裁：七言律诗

春游高会雨花台，坐客全收江左才。偶值野人閒策杖，特虚片席与衔杯。门庭广大原无外，生性疏狂每自猜。老去益闻交道古，荐绅丛里为君来。
试院闻蝉
作者：钱澄之
朝代：明
体裁：五言律诗

高树一蝉鸣，同时幕客惊。已知更物候，且喜是新声。咽入文心苦，吟矜使院清。衰年容易感，早动故山情。
诸君既别月益皎然张济甫倾酿小酌细谈曲理
作者：钱澄之
朝代：明
体裁：五言律诗

良夜应难寐，人归月倍明。老翁兴不浅，残榼客同倾。弦曲分宫细，源流入谱清。向来翻乐府，空费审音情。
读开少御史谏章漫书
作者：钱澄之
朝代：明

吾家有仲文，风流擅文赋。横被党人名，钩校同我锢。吴江举义师，竟被楼船误。脱身西入关，上书蒙奇遇。片言赐豸冠，宰相苦见妒。吾兄勇报恩，有怀无不吐。会稽初入国，冀马方东渡。恤邻宜见哀，况乃唇齿傅！如何元子诞，封爵遍？䪒。称觞拜新恩，举朝懵不寤？一疏破迷群，遂使主人惧。谏章满皂囊，兹当推独步。